c: text/html

text:
Føroyskir sangtekstir
- Á bergi stendur vitin hátt
- Á hesum halga Harrans stað
- Algóði Guð, tú fyrstu ferð
- Allar ættir tiga
- Alveldis drottur, sum situr í himnanna sæti
- Arbeið, tí náttin kemur
- Av himni hátt ein eingil ber
- Av himni kom ein einglaherur
- Biðið, og tit skulu fá
- Dagur seinkar, setur sól
- Dýrasti Jesus
- Eg biði teg, Guð og Harra mín
- Eg eygu míni hevji upp til fjallanna
- Eg gleðist so hvørt jólakvøld
- Eg hoyrdi Jesu kærleiksorð
- Eg hug mín havi frá heiminum vent
- Eg komi, Harri, tí títt orð
- Eg minnist teg, tá morgunsólin skínur
- Eg rósu upp sá næla
- Eg vil mínum Harra prísa
- Eg vóna vil, ið hvussu fer
- Fagur himin er at sjá
- Føgur er foldin
- Fremjið ring eftir gólvi fram
- Fuglar flestallir teir fóru avstað
- Gakk undir Jesu kross at stá
- Ger tað sindrið, tú kanst, og nýt allan tín mátt
- Guð, allur heimur í høgum eins og lágum
- Harra Guð, títt dýra navn og æra
- Harri, rætt mær hendur tínar
- Hin ljósi dagur farin er
- Hvør Harran eina letur ráða
- Í hesi sælu jólatíð
- Í vandaferð á hvørji leið
- Jesus til várt sálargagn
- Jesus, hitt einasta
- Jesus, kom og ver hjá mær
- Jesus, sjálvur kom til mín
- Jesus, ver við okkum nú
- Kæri Jesus, eg vil bíða
- Kirkjan hon er eitt gamalt hús
- Klettur klovin fyri mær
- Kom, sannleiks andi, vitni ber
- Kristus reis frá deyðum
- Lat anda tín við okkum vera
- Lat birtast upp eina gleðistund
- Lat hurðar upp, ger borglið breið
- Lat títt dýrabara navn
- Legg út á dýpið eftir Harrans orðum
- Leið, milda ljós, ígjøgnum tokukleim
- Lov og tøkk og allan heiður
- Lov tær, Jesus, vár sangur ber
- Lovsyng tínum Harra, hvør ein kristin vørr
- Mín Jesus, lat mítt hjarta fá
- Morgunstund
- Níggju og níti lógu so trygt
- Nú aftnar dagur, og tað verður síðla
- Nú leiti eg til tína náði
- Nú letist aftur eyga mítt
- O, góði Guð lat henda dag
- O, góði Jesus, signa tú
- Onga tíð er frá mær váði
- Ongum er so trygt at fara
- Óttast ei, um mangan stígur
- Øll vit við gleði halleluja kvøða
- Rís í Jesu navni nú
- Signaða sól
- So tak tá mínar hendur
- So víða um lond, sum sólin hon sær
- Sum blóman følnar, molnar sundur
- Sum ígjøgnum sortar skýggja
- Sum morgundøgg fer øll mín ævi
- Sum vársól rísur yvir fold
- Tá Kristus, vár Guð, í miskunn er við
- Tá vit í størstu neyðum stá
- Tað ofta er í deyðans skuggadølum
- Tær, Guð, sum ein ræður himni á
- Teg vil eg elska, tú mín styrki
- Tey boð nú ljóða himni frá
- Tey fyrstu hjún, vár Guð, tín hond
- Tey jaorð góvu hjartans glað
- Tey, ið fylgjast frá vársins tíð
- Til andans stóru náðifest
- Til Føroya ungdóm
- Tín miskunn, áh, Gud, er sum himinin há
- Tín miskunn, o Guð, er sum himinin há
- Tín, o, Jesus, tín at vera
- Títt orð er, Guð, várt arvagóðs
- Tjaldur, ver vælkomið til okkum heim
- Tykist tað í neyð og pínu
- Upp, gleðist allir, gleðist nú
- Úr neyðardýpi, Guð, til tín
- Útróðramaðurin
- Vár Guð er føst og haldgóð borg
- Várið kemur
- Várs harra Jesu minnifest
- Várt heim tú signa og várt borð
- Várt land er alfagurt
- Veit, Jesus, mær
- Ver heilsað, fagra morgunstund
- Vilt tú, sál mín, hava ró
- Vit Halgan Anda biðja nú
- Vit trúgva allir á ein Guð

robotstxt: allowed

filter: keep


text:
Jóansøkan í Vági 2012
Vælkomin til kappróðrur á Jóansøku 2012Vágs kappróðrarfelag vil við hesum bjóða øllum róðrarfeløgum hjartaliga vælkomin til kappróður á Jóansøku, sum verður í Vági leygardagin 23. juni. FM-róðurin byrjar kl. 13.00 við innleiðandi umførunum hjá barnaróðrinum. Smyril fer av Havnini kl. 10.00 og verður í Vági kl 12.00 Smyril fer av Vági kl 20.30 til Havnar. Kappróðrarbátar hava fyrsta rætt at sleppa við. Bátarnir skulu setast á havnaøki, á ”gomlu” keiini. Tað er uppmerkt, hvar ymisku bátastøddirnar skulu standa. Drátturin verður á keiini har bátarnir standa. Sí kort. Tølini vera útflýggjaði við dráttin. Róðrarfólkið fær smyrjibreyð frá kl 12, í kantinuni á Polarfrost, sí kort. WC eru á Polarfrost, umframt á Heimavirkinum, sí kort. Steypahandanin fer fram á minnisvarðaøkinum aftaná kappróðurin, sí kort.
siri.gudmundsson@gmail.comí seinasta lagi hósdagin 21 juni, um kvøldið.
Vágs kappróðrarfelag


text:
Bárður Kass Nielsen
Bárður Kass Nielsen (føddur 1977) er ein føroyskur búskaparfrøðingur (civiløkonomur) og politikari (Nýtt Sjálvstýri).
Innihaldsyvirlit
Bakgrund[rætta | rætta wikitekst]
Hann er studentur frá Studentaskúlanum og HF- skeiðnum í Eysturoynni frá 1996 og er útbúgvin cand.merc. frá Handilsháskúlanum í Århus 2001-06.[1] Síðan hann varð liðugur við kandidatútbúgvingina hevur hann mest arbeitt sum fíggjarráðgevi í Bank Nordik. Hann varð valdur inn í Runavíkar býráð í 2012 og er nevndarlimur í "Skálafjarðarsamstarvinum",[2] ið er eldraøkið í økinum kring Skálafjørðin, ið eru Runavíkar, Nes og Sjóvar kommunur.[3] Hann situr eisini í skúlastýrinum fyri Skála skúla sum umboð fyri Runavík kommunu.[4]
Politisk lívsleið[rætta | rætta wikitekst]
Í 2015 stillaði hann upp til løgtingsvalið uttan at verða valdur, men stutta tíð eftir valið, tók hann sæti í Løgtinginum sum varalimur fyri formannin í Nýggjum Sjálvstýri, Jógvan Skorheim, ið ikki fekk loyvi frá Klaksvíkar býráð at taka sæti í tingi og samstundis halda fram sum borgarstjóri í Klaksvíkar kommunu, hann mátti velja og valdi at halda fram sum borgarstjóri. Bárður Kass Nielsen fekk 69 persónligar atkvøður, ið er tað lægsta atkvøðutal ið nakar løgtingslimur frá valinum 2015 hevur fingið.[5] Tá ið nevndirnar vórðu býttar, varð Bárður Kass Nielsen valdur til formann í Landsstýrismálanevndini.
Løgtingsnevndir[rætta | rætta wikitekst]
- 2015- Formaður í Løgtingsins landsstýrismálanevnd
- 2015- Limur í Løgtingsins vinnunevnd[6]
Keldur[rætta | rætta wikitekst]
- ↑ linkedin.com - Bárður Kass Nielsen
- ↑ sam.fo - ØKISTÆNASTAN HJÁ SKÁLAFJARÐARSAMSTARVINUM (Regionstjenesten for Skárafjørður Samarbejdet)
- ↑ in.fo - Mary J. í Garði skal stýra Skálafjarðarsamstarvinum, skrevet af Eirikur Lindenskov den 31. oktober 2014
- ↑ runavik.fo - Skúlastýri jan. 2013 - des. 2016
- ↑ portal.fo - Bárður Kass Nielsen á ting – Ingolf í næstu viku
- ↑ vp.fo - Soleiðis er nevndirnar mannaðar


text:
Áhugafelagið Nólsoyar Páll heldur ársaðalfund
Áhugafelagið Nólsoyar Páll heldur ársaðalfund mikudagin 18. apríl klokkan 19 í Nólsoyar Páls húsi
Aðalfundarskrá smb. viðtøkum felagsins
1. Val av fundarstjóra og fundarskrivara
2. Formansfrágreiðing
3. Framløga og góðkenning av grannskoðaðum roknskapum fyri 2016 og 2017
4. Val av nevndarlimum
5. Val av grannskoðara
6. Ymiskt.
Vit gleða okkum til at vísa tykkum húsini og tað, sum gjørt er uttanum. Veðrið hevur tarnað byggingini rættiliga nógv í vetur, men er nú húsið komið undir tak.
Boðið verður kaffi og ein smakkroynd av rombudingi úr kókibókini hjá Apoloniu, dóttir Nólsoyar Páls.
Sum kunnugt, er einki fast limagjald ásett; men eitt lítið íkast kemur altíð væl við. Gjaldast kann til hesar kontoir:
Norðoya Sparikassi BankNordik Betri Banki
9865 3009410 6460 5305723 9181 4293519
Vit vóna at síggja nógvar limir á fundinum.


text:
Læraradagar um Heimsmálini
Í døgunum 6. til 7. november í ár verða læraradagar fyri øllum fólkaskúlalærarum í Norðurlandahúsinum. Fyriskiparar eru Nám og Mentamálaráðið.
Evnið á læraradøgunum er Tey 17 heimsmálini fyri burðardyggari menning, við serligum atliti at fólkaræði og dannilsi.
Sum lýst av ST eru Heimsmálini galdandi frá 2015 til 2030. Endamálið við Heimsmálunum er at skapa ein betri heim, og at fáa eina greiðari fatan og størri tilvitsku hjá hvørjum einstøkum borgara - eisini í Føroyum.
Til endamálið hevur Nám gjørt eina temasíðu á undirvísingarportalinum Snar.
- Hugsanin hjá okkum við hesum evni á læraradøgunum í ár er, at geva leiðslum og lærarum íblástur til at arbeiða við Heimsmálunum í undirvísingini, við ymsum evnum og ymsum hættum, sigur Wenche Andreasen, sum er samskipari av tiltakinum.
- Skráin er tann sama báðar dagarnar. Pláss er fyri umleið 400 luttakarum hvønn dagin og tilsamans koma vanliga yvir 800 skúlafólk, sum dagliga virka í fólkaskúlanum, bæði til fakliga kunning og íblástur, sigur Wenche.
Dagurin verður skipaður við fýra felags framløgum í høllini og níggju verkstovum, sum vera í øðrum hølum í Norðurlandahúsinum. Hvør luttakari skal melda seg til tvær verkstovur, eina fyrrapartin og eina seinnapartin.
Ein av verkstovunum eitur: Arbeiðshátturin hjá Vitanarfróða og Vitanarfróðu
Nám og Granskingarráðið samstarva um kappingina Ársins Vitanarfróðu. Hetta er kapping fyri næmingar í miðdeild og hádeild. Íblásturin kemur frá norsku kappingini Nysgjerrigper. Endamálið við verkstovuni er at greiða frá um arbeiðsháttin, har næmingarnir arbeiða í bólkum sum rættir granskarar, at seta orð á, hvat næmingar fáa burturúr og at koma við dømum um, hvat arbeiðast kann við í ymsum lærugreinum.
Tað eru Ingebjørg B. Hillestad, lærari, ið er knýtt at Nysgjerrigper í Noregi sum saman við Anniku Sølvará, stjóra í Granskingarráðnum, stendur fyri verkstovuni.


text:
═ Excel 2000 er einki serligt vindeyga til uppseting av rŠttstavaranum. ěll uppsetingin verur gj°rd Ý vindeyganum sum verur br˙kt til rŠttlestur. Har ber m.a. til at velja hvat hv°r rŠttstavari skal nřtast.
Vel Funktioner, Stavekontrol og rŠttlesturin fer Ý gongd.
Tß i komi verur til eitt or, sum rŠttstavarin ikki kennir, kemur eitt vindeyga fram.
Ikke i ordbog er skeivt stavaa ori.
Erstat med er ta, sum skeivt stavaa ori verur skift ˙t vi. Tß i t˙ hevur valt, at rŠttstavarin skal koma vi uppskotum, er hetta Ý fyrstuni ta sama sum fyrsta uppskoti Ý Forslag, men er annars ta sama sum Ikke i ordbog. Skal ori vera okkurt anna, kanst t˙ skriva ta ella velja eitt uppskot ˙r Forslag-listanum.
Forslag er ein listi vi uppskotum um, hvussu ta skeivt stavaa ori eigur at skrivast. T˙ kanst seta eitt uppskot inn vi at dupulklikkja ß ta vi m˙sini ella vi at flyta Ý listanum og sÝan velja Erstat, Erstat alle ella Autokorrektur. Foreslň altid avger, um rŠttstavarin skal koma vi uppskotum, so um hesin listin altÝ er tˇmur, er ta tÝ, at hesin m°guleikin er sligin frß.
F°j ord til er tann br˙karaorabˇkin, sum orini vera l°gd aftur at, tß i Tilf°j verur valt.
Ignorer verur valt, um t˙ vilt hava, at rŠttstavarin skal leypa ori um og lata ta standa ˇbroytt Ý hesum eina f°rinum.
Ignorer alle verur valt, um t˙ vilt hava, at rŠttstavarin skal leypa hetta ori um, so leingi sum forriti koyrir.
Erstat verur valt, um ori, Ý hesum eina f°rinum, skal skiftast ˙t vi ta, sum stendur Ý Forslag.
Erstat alle verur valt, um ori, Ý restini av tekstinum, skal skiftast ˙t vi ta, sum stendur Ý Forslag.
Tilf°j verur valt, um ori er eitt rŠtt stava or, i skal leggjast aftur at br˙karaorabˇkini.
Foreslň ˙tfyllir Forslag vi einum lista vi uppskotum um, hvussu ta sum stendur Ý Erstat med, kann skrivast.
Autokorrektur leggur ori og rŠttingina av orinum inn Ý autokorrektur-listan, so at ori Ý framtÝini verur rŠtta, so hv°rt t˙ skrivar.
Sprog avger hv°r rŠttstavari skal br˙kast. Hetta mß setast til FŠr°sk fyri at br˙ka tann f°royska rŠttstavaran.
Fortryd sidste ˇgildar seinastu rŠttingina, sum er gj°rd frß rŠttstavaranum. Vi at klikkja ß knappin fleiri ferir kanst t˙ ˇgilda fleiri rŠttingar.
Annuler stegar rŠttlestrinum.


text:
Um vikuskfitið bleiv FM fyri ung hildið á Tórsbreyt í Havn. Treysti hevði 8 luttakarar við og teir kláraðuseg sera væl. Tey vunnu nemliga 12 gull-, 6 silvur- og 10 bronsuheiðursmerkir. Harumframt vunnu tey 10 heiðursmerkir í ymsum boðrenningum.
Íðkararnir vóru:
Gentur 8-9:
Rannvá Ryan 2010 - bronsu í bóltkast
Kára Sigurðsson 2009 - silvur í bóltkast, kúlustoyt, longdarlop, 60m og 400m
Gentur 10-11:
Osla Berg Egilsdóttir 2007 - gull í bóltkast og 60m, silvur í 300m, bronsu í kúlustoyt og longdarlop
Lisa Tummasardóttir Venned 2007 - silvur í kúlustoyt og bronsu í bóltkast
Gentur 12-13:
Vibeka Eihilt Sivertsen 2005 - gull í 80m, 300m, 600m, longdarlop, hæddarlop og spjótkast, silvur í rimarenning og kúlustoyt
Miriam Havarsá 2005 - gull í kúlustoyt og bronsu í 80m
Gentur 16-17:
Oddvør Josephsen 2001 - gull í 400m og 800m, silvur í 100m og longdarlop
Dreingir 16-17:
Hans Sivertsen 2001 - gull í hæddarlop
Øll úrslitini eru at finna á heimasíðuni hjá FÍF: Úrslit FM ung 2018
Myndirnar eru læntar frá Hvirluni og fleiri myndir eru at finna í myndasavninum hjá teimum: www.hvirlan.fo


text:
Norðuratlantsbólkurin á Fólkatingi bjóðar nú øllum føroyskum og grønlendskum lesandi í Danmark inn á Christiansborg til upplýsandi fund um arbeiðið á Fólkatingi fríggjadagin 31. mars. Umframt at hitta limirnar í norðuratlantsbólkinum, fáa tey lesandi møguleikan at hoyra og kjakast við fleiri framstandandi danskar politakarar, sum fara at bera sína hugsan fram um samstarvið millum Danmark, Føroyar og Grønland. Millum nøvnini sum verða á fundinum eru: Helle Thorning-Schmidt, Connie Hedegaard, Bertel Haarder o.o. Meir um skránna fæst at vita við at trýsta her.
Í samband við tiltakið verður skipað fyri ókeypis busstúri aftur og fram frá Aalborg, Århus og Odense. Tekning til bussferðina fer fram við at venda sær til grønlendska studentafelagið DKIK (hb@dkik.gl). Bussurin koyrir heimaftur dagin eftir, so neyðugt er at ein sjálvur syrgir fyri innivist í keypmannahavn tann 31. Tíðarætlan verður sent tykkum seinni.
Aftaná fundin á Christiansborg skipa MFS og DKIK fyri hugankvøldi á Føroyahúsinum í Keypmannahavn kl. 19.00. Á skránni verður borðhald við góðum mati, undirhald og tónleikur við Trónda Enni og Eyðun Nolsøe umframt eitt grønlendskt orkestur. Vælkomstdrykkur og 2 øl eru íroknaðar prísin. Hugnakvøldið endar kl. 01.00. Tá gongur leiðin víðari í býin (á Skarv sjálvandi).
Tilmelding til hetta tiltakið fer fram við at senda ein teldupost til: jphelgason@yahoo.com ella mfs@mfs.fo, ella við at ringja til MFS-skrivstovuna týsdag- og fríggjadag frá 14-18. Tilmeldingarfreistin er fríggjadagin 24. mars. Kostnaðurin fyri hugnakvøldið er einans 100 krónur, sum rindast við dyrnar.


text:
Datt á hetta filmsklippi í morgun á YouTube. Har Klaksvíkar Kommuna hevur gjørt eina app, viðvíkjandi at borgarnir skulu geva Klaksvíkar Kommunu prei um manglar og ymisk kommunal viðurskiftir og tingum, sum krevja ábøtur.
30 Borgarar hava verið inni og hugt eftir Appini á YouTube higartil, men nú fara tað at vera munandi fleiri, nú hon er komin inn á síðuna hjá News.fo.
Eg havi nøkur prei, sjá niðanfyri filmsklippi hjá KK.
Hetta skrivar Klaksvíkar Kommuna á YouTube tann 17. september 2018. “Við appini “Gev prei” kanst tú lætt og ómakaleyst boða okkum frá ymiskum kommunalum viðurskiftum og tingum, sum krevja ábøtur”.
Sjá míni filmsklipp niðanfyri filmsklippi hjá KK.
Her filmsklippi:
Tit kunnu fara í holt við at gera vegin lidnan við Reyðhús:
Tikkandi bumban brast og takið á Bollafabrikkini fór í luftina, nú er trol á øllum bygninginum, so tað kunnu tit fara í holt við at gera liðugt:


text:
Fletting
20. september 2010
Fyrsta fylgið varð flett 20.sep. Vit fletta í nýggja sláturhúsinum og tað riggar heilt væl. Her síggjast eftirlitsfólkini av starvsstovuni.
Vit eru so heppin at hava fólk, ið taka sær tíð at vitja út og hjálpa til á hvørjum árið. At hava gott og væl roynt fólk til hjálpar, er avgerðandi fyri at arbeiði skal ganga væl.
Í dag vóru vit inni í Grønuskorð eftur veðrum. Raksturin gekk væl, veðranir eru flettir og hanga nú í hjallinum. Vektin á teimum nítjan veðrunum var javnt heilt góð.
« Aftur


text:
Yvir til Bryggjubakka
Fjórða bókin í røðini Mín krýnika: Týðandi politiskar og aðrar hendingar í Føroyum frá fyri 1970 og nøkur ár fram
Framsókn vitjað vinnu í Vágum
Fingu innlit í arbeiðið hjá fyritøkunum og tær avbjóðingar, sum eisini eru
Leita framvegis eftir 64 ára gomlu Brittu Nielsen
Er undir illgruna fyri at hava stolið 111 milliónir frá danska Barna- og sosialmálaráðnum
Radarin er ætlaður tyrlunum í bjargingarátøkum
Hvørki rutuflúgvingin hjá flogførum ella tyrlum eiga at knýtast upp í hetta málið, sigur Atlantsflog í rættleiðing


text:
50 ára haldið hjá Fróðskaparsetrinum
Seinnapartin í gjár varð skipað fyri almennum hátíðarhaldi í Norðurlandahúsinum á 50-ára stovningardegi Fróðskaparsetur Føroya
Tiltakið byrjaði við almennari móttøka kl. 15, har Bjørn Kalsø, landsstýrismaður í mentamálum, Sigurð í Jákupsstovu, rektari og Herálvur Joensen, formaður í stýrinum fyri Fróðskaparsetur Føroya, bóru fram kvøður. Síðani hugleiddi Jóan Pauli Joensen, professari, um Fróðskaparsetur Føroya frá fyrstu fyrireikingunum til dagin í dag.
Þorsteinn Ingi Sigfússon, professari, var boðin við sum gestafyrilestari, har hann helt ein fyrilestur um nýskapan og burðardygga menning.
Undan steðginum var skemtligt innslag, har Súsanna Tórgarð, alias granskarin Matilda Mjørkatám, saman við Riu Tórgarð, greiddi frá sínari gransking í gomlum vísum og skjaldrum. Í steðginum høvdu gestirnir høvi til at síggja framsýningina, sum var sett upp til høvið.
Eftir steðgin vórðu tríggir heiðursdoktarar tilnevndir: Jens-Kjeld Jensen, Petur Jacob Sigvardsen og Hanus Kamban. Hetta er fyrsta tilnevning av heiðursdoktarum á Fróðskaparsetrinum síðani í 1990, tá Jóhannes av Skarði og Robert Joensen vóru tilnevndir heiðursdoktarar á 25 ára haldinum hjá stovninum.
Í leiðreglunum fyri tilnevning av heiðursdoktarum er ásett, at faklig metingarnevnd skal meta um førleikar og avrik hjá tí, sum er í uppskoti til heiðursdoktaraheiti.
Jens-Kjeld Jensen fekk heitið fyri umfatandi innsavningararbeiði, gransking og útgávu um fjøltáttað evni í lívfrøði í Føroyum. Í metingarnevndini vóru Sven-Axel Bengtson, professari emeritus á Lunds Universitet, Ulf Gärdenfors, professari á Sveriges Landbruksuniversitet og Jostein Kjærandsen. fyrstiamanuensis á Universitetet i Tromsø.
Petur Jacob Sigvardsen fekk heitið fyri ritverkini Torvið í Føroyum, Gjáar søga og Hin heimurin. Í metingarnevndini vóru Jóan Pauli Joensen, professari á Fróðskaparsetrinum, Eyðun Andreassen, professari emeritus á Fróðskaparsetrinum og Erland Viberg Joensen, deildarleiðari á Søvnum Landsins.
Hanus Kamban fekk heitið fyri sítt umfatandi ritverk við serligum denti á verkið um J.H.O Djurhuus. Í metingarnevndini vóru Turið Sigurðardóttir, professari á Fróðskaparsetrinum, Jürg Glauser, professari á Universität Zürich, og Anne-Kari Skarðhamar, professari á Høgskolen i Oslo.
Eftir hetta var ein framúr framførsla frá Tórshavnar Musikkskúli, áðrenn Agnes Mols Mortensen, ph.d. hevði eina framløgu um týdnigin av tí heimliga vísindaliga tilknýtinum, sum hon sjálv hevur havt til Setrið. Seinast hevði Turið Christoffersen, umboðaði Ráð teirra lesandi á Setrinum, eina framløgu um hvussu tey síggja Fróðskaparsetrið og møguleikarnar tess um 50 ár.
Tiltakið endaði við góðum ábiti saman við góðum tónleiki frá Benjamin Petersen.
Sí myndir frá hátíðarhaldinum í Norðurlandahúsinum á 50-ára stovningardegi Fróðskaparsetur Føroya mikudagin 20. mai 2015
- Myndir frá hátíðarhaldinum fyrrapart fyri starvsfólk og lesandi á Fróðskaparsetrinum
- Myndir frá almenna hátíðarhaldinum
- Myndir frá framsýningunum til hátíðarhaldið
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Seinastu dagarnar hava NORA (Norrønt Atlantssamstarv) og Innlendismálaráðið verið vertir fyri eini norðurlendskari nevnd, sum hevur vitjað í Føroyum. Eitt av sosialu tiltøkunum, sum eru á skránni er, at tey sleppa at rógva ein túr við einum kappróðrarbáti. Hetta er roynt fleiri ferðir fyrr, og vanligt er at hava ymsar politikarar, sum hava róð fyrr, [...]
-
9. September 2018 | Sjúrður Gullbein
Bárður Skorheim Guttesen formaður í RK
29. August 2018 | Sjúrður Gullbein
Annika Olsen, borgarstjóri: Vit eru stolt av tykkum!
25. August 2018 | Sjúrður Gullbein
Formaðurin í Róðrarfelagnum Knørri til reseptión á Dannebrog
23. August 2018 | Sjúrður Gullbein
Tá ið Fríðrikur krúnprinsur vitjaði Róðrarfelagið Knørr
28. Juli 2018 | Sjúrður Gullbein
Ólavsøkuróðurin 2018 bleiv ein frálíkur knørradagur
24. Juni 2018 | Sjúrður Gullbein
Róðrarfelagið Knørrur nógv heiðursmerkir í Vági
18. Juni 2018 | Sjúrður Gullbein
Gull og tannagrísl – Eystanstevnan 2018
17. Juni 2018 | Sjúrður Gullbein


text:
Eini 300 skúlanæmingar og lærarar, umframt nøkur fólk aftrat møttu til tiltakið tá Bókasavnið við Løkin lat framsýningina Bingjuboð upp í fagrasta veðrið í dag.
Leiðarin á bókasavninum Svend Højgaard bjóðaði vælkomin. Síðani framførdu nakrir tónleikanæmingar við Ásbjørn Berthelsen á odda eitt trummutónleikaverk, sum hoyrdist um tað mesta av Skálafjørðinum. Borgarstjórin í Runavíkar kommunu, Magnus Rasmussen segði síðani nøkur orð, og lat framsýningina upp.
Hygg at videoupptøku við sermerktu trummuframførsluni BINGJUSTOMP hjá Ásbirni Berthelsen tónleikalærara og tónleikanæmingum. Upptøkuna gjørdi Johnny Lamhauge.
Skúlanæmingar og onnur, sum vóru møtt, vóru hugtikin av hesi heldur ørvísi list. Vónandi fara nógv fólk at nýta høvið, at vitja framsýningina hesa komandi vikuna hon er opin. Mentanarleiðarin í Runavíkar kommunu, Sølvi Reinert Hansen hevur tikið fotomyndir frá tiltakinum, sum kunnu síggjast niðast í hesi grein.
Sum vit fyrr hava greitt frá í tíðindaskrivi, so er henda framsýning komin í lag í góðum samstarvi við Norðurlandahúsið í Føroyum. Í samband við 25 ára hátíðarhaldið hjá NAPA – Nordisk Institut í Grønlandi – í 2012, skuldu ung listafólk úr Grønlandi, Álandi, Íslandi, Finnlandi og Føroyum fylla hvør sína bingju at umboða sína list og sítt land. Ole Wich, listamaður hevur verið føroyska ábyrgdarfólkið og hevur hjálp føroysku ungdómunum í teirra arbeiði.
At júst bingjur blivu karmur um ungdómsverkætlanina er tí, at NAPA metir flutning og mentan vera lívsneyðug í útnorðri og í hesi verkætlan vera hugtøkini samantvinnað.
Hesar fimm bingjurnar hava seinasta hálva árið verið ferðandi framsýning í Norðurlondum. Tær hava verið í Nuuk, Helsinki og Álandi. Tær halda eftir vitjanina í Føroyum fram til Reykjavíkar og síðani aftur til Grønlands. Undan Páskum hava byngjurnar staðið í Havn. Og nú standa tær so við Bókasavnið við Løkin í Runavík.
Bæði vaksin og børn eru vælkomin. Og atgongd er ókeypis, sum vanligt er á bókasavninum. Og haraftrat bjóða vit ein drekkamunn.
Bingjurnar eru opnar soleiðis:
gerandisdagar klokkan 10 – 18
leygardagin 6. apríl klokkan 14 – 18
sunnudagin 7. apríl klokkan 14 – 18
Seinasti dagur at síggja bingjurnar er hósdagin 11. apríl klokkan 18.
One Response
-
Ein framsýning id er verd at sýggja
Skriv et svar
« Bókasavnið fingið heimasíðu og búmerki 102 føroyskar e-bøkur í 2012 »


text:
Streaming av høvuðsfyrilestrum
Nú ber til at sita í Føroyum og fylgja við í pørtum av ráðstevnuni ”Nordiske broer for livslang læring”, ið Norðurlendska Ráðharraráðið (NMR) og Norðurlendskt netverk fyri vaksnamannalæring (NVL) skipa fyri í Hørpu í Reykjavík 10. og 11. juni.
Tá tilmeldingarfreistin var farin, høvdu 220 luttakarar úr øllum Norðurlondum boðað frá luttøku. Áhugaði, ið ikki kunnu luttaka á ráðstevnuni, men ynskja at luttaka umvegis streaming, verða vinaliga biðin um at skráseta seg HER. Nærri kunning verður send øllum, ið skráseta seg. Seinni verða upptøkurnar tøkar á heimasíðu NVLs á www.nordvux.net
Endamálið við hesi ráðstevnu er at fremja innovatión í útbúgvingum og í arbeiðshøpi við serligum atliti at læring hjá vaksnum. Nýggir arbeiðshættir verða settir í miðdepilin, og serligur dentur verður lagdur á læruháttin í Biophilia-verkætlanini, ið kenda íslendska songkvinnan Bjørk stendur á odda fyri. Hesin læruháttur byggir á kreativitet sum granskingarmetodu.
Fyrilesarar og luttakarar koma úr øllum Norðurlondum. Setrið er umboðað við Gesti Hovgaard, lektara í samfelagsvísindum á Søgu-og samfelagsdeildini, sum í framløgu síni viðger hugtakið ”meistaralæra”, ið er eitt boð upp á skipan av hægri útbúgvingum í útjaðarum og smátjóðum.
Sí ráðstevnuskránna á: http://www.nordvux.net/program
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Av tí at Malta liggur soleiðis fyri, at nógv skipaferðsla á Miðjarðarhavi er har í nánd, hava ymisk fremmand ríki rátt har í øldir. Men í 1964 gjørdist Malta sjálvstøðugt land. Tað, at teir hava staðið so leingi undir øðrum, er kanska atvold til, at maltesar eru so tjóðskaparsinnað fólk. Flestu fólk eru katolikkar og tala sítt egna mál. Malta er tvær meginoyggjar, Malta og Gozo, og lítla oyggin Comino.
Stóra havnin í høvuðsstaðnum, Valletta ber boð um, hvussu stóran týdning skipaferðslan hevur fyri maltiska búskapin. Soleiðis hevur verið í øldir, tí at Malta var mitt á leiðini, sum handilsskipini sigldu ímillum Evropa, Ásia og Afrika. Enn leggja mong skip at í Malta, t.d. at taka útgerð og olju og at umvæla skipið.
Ferðavinnan hevur stóran týdning í Malta. Mest er tað heita veðrið, strendurnar og víkirnar, sum draga fólk higar. Eitt annað, ferðafólk koma at síggja, eru vøkru bygningarnir, sum vórðu reistir, meðan rómverjar og seinni býsantinar ráddu í Malta. Seinni er byggilistin eisini ávirkað av italskari og bretskari byggilist. Jørðin er kørg, og landbúnaðurin gevur lítið av sær. Seinastu árini hevur ymiskur smáídnaður, t.d. klædnaídnaður, vundið nógv upp á seg
Kelda: Heimsins lond. Bókadeild Føroya Lærarafelags og Føroya Skúlabókagrunnur. Tórshavn 1999.
Høvuðsstaður: Valetta
Vídd: 320 km2
Fólkatal: 414.000
Alment mál: maltiskt og enskt
Átrúnaður: kristindómur 100%
Stýrðislag: fólkaræði, fleirflokkaskipan
Gjaldoyra: evra


text:
SØGA
EITT SINDUR UM OKKUM
TelduTænastan varð sett á stovn í 1987. Fyrsta navnið var Telduteam, men mett varð, at navnið var ov fremmant, tískil bleiv navnið broytt til TelduTænastan. Í 2014 keyptu Fróði Clementsen og Høgni Thomsen fyritøkuna. Teirra mál var at halda fram við góðu kundatænastuni.
- Vit hildu, at møguleikarnir vóru sera stórir fyri einari slíkari fyritøku, sum leggur dent á tænastu til privat fólk og smærri og størri fyritøkur, sigur Fróði.
- Fyritøkan byggir á stóra vitan og fagligar førleikar, og hesum ætla vit at halda fast í. Starvsfólkini hava verið kjarnan í fyritøkuni øll hesi árini. Tú skalt kunna krevja av okkum at vit vita, hvat vit tosa um, og at ráðini frá okkum eru álítandi. Hjá okkum eru góð ráð ikki dýr. Tænastan fylgir kundanum allan vegin. Tað er við hesari tankagongd, at kundarnir ár eftir ár hava vent aftur til TelduTænastuna, sigur Høgni.


text:
Lesikanningar
At fylgja lesimenningini hjá næmingunum verða javnan kanningar gjørdar.
Umframt at lesikanningin er eitt amboð hjá lærarunum at leggja undirvísingina til rættis, er hon eisini eitt amboð hjá foreldrum at fylgja við og stuðla sínum barni í lesimenningini.
Í 1. og 2. flokki verða sonevndu Súlutestirnar gjørdar. Sum heild ber til at siga um Súlutestirnar, at tær kanna bókstavkunnleika, avkoding og lesifatan hjá næmingunum. At hava bókstavkunnleika er at kenna skapið á bókstavunum, vita, hvussu teir ljóða, og duga at skriva teir. At avkoda er at kunna seta einstøku ljóðini saman til orð.
Í SL-kanningunum í 3., 4. og 5. flokki lesur næmingurin setning og skal finna røttu myndina.
Kanningin mátar rættleika, lesiferð og fatan. Eisini kann arbeiðslag lesast úr teimum.
Lesivegleiðarin ger kanningarnar.


text:
Algebra
Algebra er læran um roknihættirnar og um sambandið ímillum tøl. Í algebra verða bókstavir ofta settir í staðin fyri tøl. Hetta er fyri at leggja dent á, at teir roknihættir, vit brúka, galda ikki bara fyri einstøk tøl. Algebra verður tí eisini nevnd bókstavarokning. Algebra stavar frá 9. øld, tá ið støddfrøðingurin Al Khwarizmi gav eina bók í støddfrøði út í Bagdad. Hann nevndi bókina Al-jabr wa’l-muqabala. Tað man vera hetta Al-jabr, sum er blivið til algebra. Í algebra rokna vit við tølum, sum vit ikki vita, hvørji eru enn. Orsøkin til, at vit kunnu gera tað, er, at nógvar útrokningar eru eins, hvørji tøl vit so brúka. Algebraframsagnir eru nøvn á tølum, sum eru sett saman av bókstavum og tølum. Ofta kunnu tær skrivast styttri. Vit siga tá, at tað ber til at umstytta algebraframsagnirnar. Líka til 1637 var støddfrøðin týðiliga býtt sundir í algebra og geometri. Tá gav franska flogvitið í støddfrøði René Descartes út bók sína Discours de la méthode. Í einum ískoyti vísti hann á styrkina at tvinna algebraina og geometriina saman. Hetta gjørdist seinni til sjálvstøðugu vísindagreinina analýtisk geometri. Bókstavarokning verður serliga nýtt í kjarnaøkjunum geometri og funksjónir.
Er í einari líkning, verður hon nevnd líkning á øðrum stigi. Eina skipaða og umstytta líkning á øðrum stigi skriva vit:
Roknireglur[rætta | rætta wikitekst]
-
-
- Fortekn
- Umstytting
- kann verða umstytt til
- Potensar
-
-
- givið at
-
- Undirskilt falditekn
- Tá ið vit skriva , er tað undirskilt, at tað merkir . Framsøgnina skriva vit vanliga
- Undirskilt pluss
- Tá ið einki fortekn stendur frammanfyri einum klombri ella tali, er tað undirskilt, at tað er pluss. T.d.:
- Undirskilt 1 tall
- Stendur eitt minustekn frammanfyri einum klombri, er tað undirskilt, at har stendur eitt 1 tal:


text:
- Tíðindi, mentan og ítróttur
Samhugaverkfall fráboðað og avblást á ólavsøku
Tak niður
Fýra arbeiðarafeløg vóru til reiðar at fara í samhugaverkfall klokkan átta um morgunin ólavsøkudag.
Tað var fyri at stuðla manningarfeløgunum í trætuni við reiðaríið hjá Asbjørn Senior.
Týsdagin í farnu viku lýstu manningarfeløgini mynstringarbann, noktaðu limum sínum at fara við flutningsskipinum Asbjørn Senior.
Men øll vikan fór, áðrenn arbeiðarafeløgini gjørdu vart við seg. Hví boðaðu tey ikki frá samhugaverkfallinum alt fyri eitt týsdagin?
Georg F. Hansen er formaður í Føroya Arbeiðarafelag.
Sí eisini


text:
Orð og lag: Lelia N. Morris
Týtt: Victor Danielsen
1. Hvør er hann, sum kemur úr Edom
í so reyðum klæðum – sig:
Hví er stungin, særd hans síða,
hendur hans og føtur við?
Áh, hvør er hin sorgarmaður,
áh, hví man hann líða so,
tá ið tó hvørt spor, hann stígur,
eina ber um kærleik boð?
Niðurlag:
Tað er Jesus, konga Kongur,
hann, sum heimsins syndir ber;
sál, áh, boygg teg fyri honum!
Mentur til at frelsa hann er.
2. Hvør er hann, sum eina má stíga
Harrans vreiði persuker,
meðan øll, hann hevur troystað,
svíkja hann og flýggja her?
Hvør er hann, sum ei seg gevur,
tó so háðaður hann er?
Hvør er hann, ið fyri okkum
eins og lamb í deyðan fer?
3. Hvør ert tú, sum, tó tú so líður,
fagrastur av øllum ert,
tó av hvøssum, hørðum tornum
er hin krúna, ið tú bert?
Áh, hví eru tínar kinnar
reyðar, fargaðar við blóð?
Hvør ert tú, sum, tá ið um galt,
eina, vinaleysur stóð?
4. Hvør er hann, sum einsligur doyði
á tí harða krossinum,
hann, ið bað um fyrigeving
fyri sínum fíggindum?
Hvør er hann – at jørðin bivar,
sólin myrknar, tá hann doyr,
meðan søtt av krossi ljóðar:
Tað er fullgjørt! Sál, áh, hoyr!


text:
Vit hava bert eina jørð, men um øll livdu sum vit, so skuldu tríggjar jørðir til at húsa og føða allar heimsins borgarar. Hetta sæst við at brúka forritið “Ecological footprint”. Hetta forrit staðfestir eisini, at støðan sum heild er alt annað enn góð, tí nýtslan í dag krevur hálvaaðru jørð. Hetta merkir, at vit ikki brúka jørðina burðardygt, men eru í ferð við at brúka stovnar og keldur í ein mun sum hevur við sær, at stovnarnir týnast, og keldurnar tømast.
Nú royndi eg at máta hvussu mín egna vistfrøðiliga slóð er, og vísti tað seg at eg brúki munandi minni enn miðal danin ella bretin. Men framvegis, mín nýtsla krevur 2 jørðir, so eisini her krevst bati.
Miðal heimsborgarin krevur 1,5 jørðir
Mín nýtsla krevur 2 jørðir
Nýtslan hjá bretum krevur 3 jørðir
Nýtslan hjá dønum krevur 3,3 jørðir
Ofta sæst ein uppgerð yvir hvussu stór kolevnaslóðin (carbon footprint) er. Tað verður eisini roknað út við vistfrøðiligu slóðini, og vísir tað nakað tað sama mynstur sum talið av jørðum.
Við vistfrøðiligu slóðini verður nýtslan eisini útroknað meira útgreinað, og vísir grafurin niðanfyri, at orsøkin til at mín nýtsla ikki krevur líka nógv sum miðal nýtslan hjá dønum og bretum, er at eg búgvi í einum smáum, gomul húsum, og havi lagt dent á at varðveita so nógv sum møguligt av tí gamla tilfarinum.
Eg brúki nakað tað sama sum miðal heimsborgarin uppá bústað, men eti nakað meir av “krevjandi” mati enn miðal heimsborgarin. Av vørum og tænastum brúki eg nakað tað sama sum miðal danin ella bretin.
Eg haldi hetta er eitt rættiliga forvitnisligt úrslit, og tað vísir heilt greitt at til ber at gera ábøtur – eitt stig á leiðini kundi verið at etið munandi minni av kjøti, helst vegan. Men tað er ikki so lætt at hava eitt sosialt lív í Føroyum uttan kjøt, tíverri – eg havi roynt.
Tað hevði verið áhugavert at frætt hvør vistfrøðiliga slóðin hjá øðrum er. Lat meg frætta, kanska vit so kundu fingið eitt miðaltal fyri Føroyar eisini. Tit kunnu eisini finna eitt leinki til vistfrøðiligu slóðina inni á heimasíðuni hjá Gramar (www.gramar.fo), tað er kanska lættari at minnast.


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Jólakonsert í Vestmanna Kirkju
07.12.2013
Mikukvøldið hin 11. desember kl. 20 verður jólakonsert í Vestmanna kirkju við Vestmanna Sangkóri.
Á skránni verða umframt nakrar traditionellar føroyskar jólasangir, eisini ein russiskur, Bogoróditse Djévo, og nakrir enskir, eitt nú Ding Dong! Merrily on High, og Joy to the World.
Vestmanna Sangkór, sum hevur 33 ár á baki, hevur haft skiftandi leiðarar, tó man Kári Bæk, sum stjórnaði kórinum í nærum 20 ár, vera tann, sum serliga hevur myndað kórið.
Í ár hevur eydnast teimum at finna ein ungan sera dugnaligan kórleiðara, nevniliga Benjamin Gaasedal, og man tað fara at seta ein frískan dám á framførsluna.
Øll eru hjartaliga vælkomin.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Fríggjadagin seinnapart stóðu fólk frá Bragdinum í hurðini hjá okkum við brævi, har tey boðaðu frá, at SMS-boðrenning fór fram í grannalagnum leygardagin 16. mai, og at nakrir vegir vóru stongdur frá klokkan 15.45 til 17.15. – Vit vóna, at hetta ikki órógvar grannarnar ov nógv, søgdu tey í skrivinum. Eg havi altíð havt stóra virðing fyri fólkunum í Bragdunum, sum ótroyttulig skipa fyri ymsum renningum, tað veri seg flaggdagsrenning, ólavsøkurening, Tórshavn maraton og nú boðrening. Bragdið hevur í nógv Harrans ár slóða fyri renning í býnum, eisini fyri at Tórsbreyt gjørdist veruleiki.
Í dag var SMS-boðrenningin fjórða árið á rað. Boðrenning er fyri stovnar, virkir, skúlar og fyri fólkum, sum taka seg saman í eitt lið. Møguleikarnir eru fýra at melda lið til kappingina, har tríggir rennarar eru í hvørjum liði. Tríggir menn í einum liði ella tríggjar kvinnur, ein maður og tvær kvinnur í einum liði ella ein kvinna og tveir menn. Teinurin er hálvanannan kilometur, sum hvør rennari skal renna tvær ferðir. Samanlagt skal hvørt liðið renna níggju kilometrar. Í dag vóru liðini 47 í tali, tað vil siga 141 rennarar. Hetta er nakað minni enn undanfarin ár, tá talið fór upp um 200 rennarar. Uttan iva ger bátastevnan í Vestmanna sítt.
Áhugavert og stuttligt at standa á málinum og eygleiða, hvussu nógv rennarar leggja fyri. Frammi í oddinum kappast ár um ár nøkur lið um fyrsta plássið, meðan onnur er bara eru við til stuttleika. GHM spældi góð løg, og rennarar fingu at drekka og okkurt til matna. Hugnalig løtu, má eg siga. Fríðrikur Bláhamar segði frá á málinum, og tað gekk frálíkt við viðmerkingunum.
Tá eg fór av økinum, segði Fríðrikur í mikrofonini, at lið úr Eysturskúlanum júst var komið um málið sum vinnari, og beint í hølinum kom lið úr Venjingarskúlanum/Kommunuskúlanum. Nú eg seti punktum fyri greinastubbanum og leggi á heimasíðuna, hoyri eg framvegis málið í Fríðriki Bláhamar. Vónandi eru øll komin á mál, og uttan iva býtur hann at út heiðursmerki. Enn einaferð frálík vælskipað boðrenning við Bragdinum sum fyriskipara. (Vagnur)


text:
Anne Linnet á Vágsbø
Anne Linnet hevur í fleiri áratíggju verið ein profilur í donskum tónleiki, og hon er framvegis viðkomandi og vælumtókt. Orsøkin er sjálvandi, at hon gjøgnum árini hevur skrivað og sungið sangir, sum fólk av álvara hava tikið til sín.
Millum teir kendastu sangirnar hjá Anne Linnet eru Forårsdag, Tusind Stykker, Smuk & dejlig, Barndommens Gade og Tabt Mit Hjerte. Hetta eru eisini sangir, sum føroyingar kenna sera væl.
Anne Linnet hevur verið partur av tónleikaumhvørvinum í Danmark síðani 1970’ini, og hon er ein av teimum fáu songkvinnunum, ið hevur hildið stand øll árini og tann dag í dag er frammi og aktuell. Hon hevur verið við í bólkum, hevur skrivað tónleik til onnur, og hevur ikki minst verið frammi sum solistur.
Anne Linnet hevur einaferð áður vitjað á Summar Festivalinum, tað var í 2005, og ta ferðina var talan um eina framúr góða og hugnaliga konsert.
Nú verður Anne Linnet aftur at hoyra á Vágsbøi, tá ið Summar Festivalurin verður hildin dagarnar frá 7. til 9 august.


text:
03. okt 2007, 16:06
Mynd: Transocean Rather setir borin í føroysku undirgrundina um 10 dagar
Bretska oljufelagið BP setir borin í føroysku undirgrundina um umleið 10 dagar, leygardagin 13. oktober. Hetta er sætti brunnurin, sum verður boraður við Føroyar.
–Hetta er helst tað nærmasta vit kunnu koma einum dato sigur Hjarnar Djurhuus, stjóri hjá BP í Føroyum. Hann er sera fegin um, at tað loksins eydnast at fáa boripallin, nú bíðað hevur verið eftir honum í nakrar mánaðir. Transocean Rather, sum hevur borað fyri Chevron á Rosebankkelduni í bretskum øki í skjótt eitt ár, kemur eftir ætlanini inn á føroyska landgrunnin sunnudagin 7. ella mánadagin 8. oktober. Tað fara so at ganga nakrir dagar til at fáa fest pallin í undirgrundina og gera alt klárt. Gongst sum ætlað, og tað viðrar, verður borurin settur í 13. oktober.
Hjarnar Djurhuus sigur við Portalin, at tey trý feløgini, sum eru við í boriverkætlanini, BP, Shell og Anadarko, øll eru sera spent um boringina og vóna, at tað fer at ganga væl. –Vit vóna at koma á mál skjótast men eru eisini greiðir yvir, at hetta er eitt nýtt øki borað verður á og eisini á vetrartíð, so ilt er at siga, hvussu leingi boringin fer at vara. Hon kann koma at taka upp til fýra mánaðir leggur hann aftrat.
Ein orsøkin til at hetta fer at taka tíð er eisini tann sannroynd, at borast skal gjøgnum tjúkkar basaltfláir, tó at man ikki veit við vissu, hvussu tjúkkar hesar eru. Óttin fyri at bora gjøgnum hart basalt er tó ikki tann sami sum hann var, áðrenn Statoil fór at bora Brugduna í fjør. Tá vísti tað seg tó ikki at vera nakar stórur trupulleiki at bora gjøgnum basalt. Williambrunnurin, sum BP sum fyristøðufelag nú fer í holt við, verður 4750 metrar djúpur tvs. at borað verður væl djúpri enn flestu av hinum brunnunum á landgrunninum. Hetta er so tann sætti brunnurin, sum verður boraður á føroyska landgrunninum síðani ár 2000, tá fyrstu leitiloyvini vórðu latin.
Á oljubasanum í Runavík er nógv virksemi í løtuni, ikki færri enn tvey supplyskip gera klárt at flyta vøru og útgerð út á pallin, tá hann kemur inn á føroyskt øki. Ein føroyingur fer at arbeiða umborð á Transocean Rather, meðan hann borar her. Tað er sjúkrasysturin Óluva Danielsen.
Stórur áhugi er í altjóða oljuheiminum fyri hesum brunninum, tí eitt oljufund á føroyskum øki kann fáa nógv fleiri altjóða oljufeløg at venda eyguni móti øllum Atlantsmótinum, sum Føroyar eru partur av. Hóast sannlíkið fyri at gera eitt fund er kanska ikki meira enn eitt út av tíggju, so verður Williamprospektið mett at vera meira áhugavert enn Brugdan. Orsøkin er m.a. tann, at jarðløgini eru øðrvísi og borað verður væl djúpri.
© Jan Müller - Sosialurin


text:
Strutsur1) (lat. Struthio; da. Struds) er størsti fuglur, ið nú livir — so høgur, at maður røkkur ikki at nerta við høvdið á honum. Kroppurin er tungur — tyngri enn ein miðalmaður — hann orkar als ikki at flúgva. Men so mikið raskari er hann at renna. Beinini eru long og sterk; ilskógvurin er trútnaður upp til ein harðan vøl. Einar tveir favnar fetar hann í hvørt lopið, so ikki skjótasti hestur er mentur at elta hann, tá ið rásin ikki er heilt long.
Hann livir á sandi og grasfløtum í Afrika og haðani nakað inn í Asia. Eggið vegur ½2nað kg, so nógv sum 24 høsnaregg. Steggin er kolsvartur við blóðreyðum hálsi, og hevur stórar hvítar dúnfjaðrar í veingjum og veli. Hesar glitrandi hvítu fjaðrarnar eru avbara vakrar og dýrar, og tí hevur strutsur frá gomlum døgum av verið nógv veiddur. Seinni fóru menn at hava nakrar tamar; tá ið tað ráddi um at koma ein veg í bræði, spentu teir ein fyri vogn ella settu seg upp á bakið á honum. So lærdu teir, at tað loysti seg væl at halda struts eftir fjøðrunum, og nú er strutsahald ein vinnuvegur í mongum londum.
1) Strutsadeildin hevur stórar og sterkar føtur, oftast bara 2 ella 3 tær. Veingirnir eru so ússaligir, at fuglarnir orka ikki at flúgva.
Úr: Mikkjal á Ryggi: Fuglabókin, Dýralæra II. 1951.


text:
Neighbors 2 er ikki fyrsti filmur eg hevði valt at hyggja eftir í biografinum. Eg helt at Neighbors 1 var ok, tískil ikki akkurát tað eg vónaði. Trailarin lovaði meir enn hann kundi levera. Men eg hevði vitjan av vinmanninum, Reidar – og vit vildu bara hyggja eftir einum stuttligum filmi. Vit vóru inni í býnum, á órelateraðum ørindum, tá vit avgjørdu at fara ein túr í biograf. Av tí at vit máttu bíða nakrar tímar til filmurin byrjaði, drukku vit eina øl… Naaah, vit drukku fleiri øl og spældu dart. Hetta endaði við einari kenning. Tí er hetta ummælið skrivað gjøgnum ølbrillur.
Søgan
Aftaná hendingarnar í fyrsta filminum hava Mac og Kelly selt húsini hjá sær. Men tað er ein “escrow” søla, sum ger at keyparin kann avlýsa keypið fyrsta mánaðin eftir keypið. Tí mugu tey syrgja fyri at friður er um húsini komandi 30 dagarnar. Tað verður tórført tá eitt sorority flytir inn við síðuna av. Genturnar ballast hart og larma nógv. Nú mugu Mac og Kelly fáa hjálp frá teirra fígginda, Teddy.
Samanumtøka
Plottið minnir nógv um eina modernaða útgávu av Animal House, bara frá hinari síðuni av søguni. Bæði hesin og fyrri filmurin hava gott potentiali, sum teir ikki klára at liva upp til. Sjálvt um hann er stuttligur, manglar flow í søguni. Vit eru ikki válaði í Adam Sandler territorii allíkavæl. Ì forhold til Ridiculous 6 kundi hetta verið ein Oscar vinnari fyri tann skuld. Søgan í Neighbors 2 hevur eina góða uppbygging, men klimaksið er flatt. Tað er møguliga ølbrillurnar sum tosa nú, men eg flenti hart nakrar ferðir. Seth Rogen og Zac Efron eru sera undirhaldandi og tað er kemiin millum teir báðar, sum ger filman verdan nakað. Teir eru ikki beinleiðis ein duo onkur hevði sett saman í høvdinum og hugsað: “Hasir passa sikkurt væl saman í einum filmi”. Men tað gera teir so sanniliga. Tá tað kemur til stykkis er Neighbors 2 ein okay filmur. Fínur til eitt kvøld har tú keðir teg. Tað er møguligt at mín døming er támað av ølbrillunum, so kanska hann bara er stuttligur við øl.


text:
Kynsligur ágangur
Spyrjari: Sirið Stenberg
Svarari: Kaj Leo Holm Johannesen
Á tingfundi 12. november 2014 boðaði formaðurin frá omanfyrinevnda fyrispurningi, sum er soljóðandi:
1. Er ætlanin at gera broytingar soleiðis, at fólk, sum eru dømd fyri kynsligan ágang, koma inn at sita beinanvegin?
2. Er ætlanin at broyta ella avtaka fyrningarfreistina?
3. Nær kann væntast, at samtykta barnaváttanin verður sett í verk?
Viðmerkingar
Fyri tveimum árum síðan bleiv uppskot um at fáa eina heildarætlan móti kynsligum ágangi lagt fyri Løgtingið (uppskot 54/2012). Uppskotið bleiv einmælt samtykt 1. mai 2013. Ætlanin við uppskotinum var at fáa styrkt arbeiðið viðvíkjandi kynsligum ágangi út frá øllum viðkomandi sjónarhornum. Frá fyribyring, viðgerð, hjálp til familju og avvarðandi, fyrningarfreist og viðvíkjandi avhoyring o.ø. Aðalmálið var, at heildarætlanin skuldi lýsa øll neyðug átøk at basa kynsligum ágangi. Tað veri seg í øllum relevantum aðalráðum og alt lívstíðraskeiðið.
Átøk til batar eru tíbetur framd við til dømis barnahúsinum og skerpaðu fráboðanarskylduni, men enn er nakað eftir á mál.
Serliga er hugstoytt at uppliva, at fólk sum eru dømd fyri kynsligan ágang í tíðarskeiðnum, meðan tey bíða eftir at koma inn at sita, hava gjørt seg inn á onnur børn. Vísandi til tíðindi í miðlunum fyri viku síðan. Hetta er bráðneyðugt at fáa fyribyrgt, so tað ikki endurtekur seg. Somuleiðis tykist tað undarligt, at krenkari og offur skulu fylgjast út úr rættarsalinum aftaná dómsúrskurð, og bíðitíð er at koma inn at sita. Tey, sum eru krenkað, uppliva hetta sum at vera krenkað umaftur.
Kynslig brotsverk verða ofta framd í nærumhvørvinum. Tí eru nógv í tí støðu, at tey so at siga dagliga skulu síggja krenkaran í grannalagnum, hóast tað at viðkomandi er dømdur. Hetta ávirkar sjálvsagt tann rakta sera meint.
Eisini er tað undrunarvert, at slík mál kunnu fyrnað í rættarligum høpi. Málini eru fyrnað, tá ið tann, sum hevur verið fyri órætti, ikki hevur gjørt vart við seg rættarliga, tá ið viðkomandi er 28 ár, og í heilt serligum føri 33 ár. Ofta er tað soleiðis, at tað tekur fólki nógv ár at standa fram og gera vart við seg og sína sorgarsøgu. Í nógvum førum eru fólk tá vaksin og hava fingið familju. Tá kann meira enn so hava gingið eitt størri áramál enn fyrningarfreistin gevur rúmd fyri.
Eingin ivi skal vera um, at fyri tann rakta fyrnar slíkt mál ongantíð, men eru við til at mynda alt lívið. Tá ið fólk, sum hava verið fyri kynsligum ágangi, at enda hava ment seg at siga sína søgu og ynskja málið roynt í rættinum, so fáa tey at vita at málið er ov gamalt. Ábyrgdin verður sostatt ongantíð plasera, og viðkomandi má liva við, at málið ongantíð fekk nakrar avleiðingar.
Av tí at Løgtingið hevur samtykt at seta barnaváttanir í gildi, hevði verið áhugavert at fingið at vita, nær ætlanin er, at Løgtingsins vilji verður vístur í verki hesum viðvíkjandi.
Á tingfundi 13. november 2014 varð uttan atkvøðugreiðslu samtykt, at fyrispurningurin skal svarast.


text:
Tingmál
Uppskot um at seta nevnd at gera fíggingarleist til útbygging av samferðslukervinum
Løgtingsmál nr. 187/2010: Uppskot til samtyktar um at seta nevnd at gera fíggingarleist til útbygging av samferðslukervinum Uppskot til samtyktar Løgtingið heitir á landsstýrið at seta faknevnd at gera eitt uppskot til fígging av framhaldandi útbygging og viðlíkahaldi av samferðslukervinum við atliti at samfelagsbúskapi, ferðslustýring, økismenning, umhvørvi og samhaldsfesti. Viðmerkingar Eitt væl útbygdt samferðslukervi er ein fyritreyt fyri vøkstri og trivnaði í landinum. Stórar íløgur hava síðani miðskeiðis í fimtiárunum verið gjørdar, fyri at røkka politiska málsetninginum um vegasamband til hvørja bygd, og at fáa oyggjasamfelagið so væl knýtt saman sum yvirhøvur til ber, við vegum, brúm, tunlum og ferjum. Neyvan nakar man ivast í, at tað, at ferð kom á samferðsluútbyggingina, ikki minst tá farið varð undir tunnilsboringar í sekstiárunum, hevur verið grundarlag undir stórum parti av tí framburði føroyska samfelagnum hevur verið fyri. Í dag hava 85% av landsins íbúgvum fast vegasamaband sínamillum, og sostatt má sigast, at komið er rættuliga langt, í mun til ein dreym um at gera 18 oyggjar til eitt samanknýtt øki. Nøkur heilt stór fet vórðu tikin, tá brúgvin við Streymin alment varð tikin í nýtslu í 1973, og tá undirsjóvartunlarnir til Vágarnar og Norðuroyggjar lótu upp í ávíkavíst 2002 og 2006. Sitandi Løgting hevur fleiri reisir viðgjørt tunnilsverkætlanir. Bæði nýgerð av tunnilsleiðum á landi, og bygging av undirsjóvartunli til Sandoynna og millum Eysturoynna og Streymoynna. Tunlar eru munandi tyngri at lyfta fíggjarliga, samaborið við vegagerð. Bæði í byggikostnaði, men ikki minst eisini í viðlíkahaldi. Eitt nú kostar tað á leið 11 milliónir árliga at viðlíkahalda teir báðar verandi undirsjóvartunlarnar, og hesin prísur hækkar væntandi munandi, tá tunlarnir eldast og tørva størri ábøtur. Tá fleiri undirsjóvartunlar vera, skal eisini rúm fígging vera til dagføringar av hesum. Landsverk metir, at skal vega og tunnilskervið vera í besta standi, skulu á leið 775 – 1050 kr pr metur tunnil og 250 kr pr metur landsveg setast av til viðlíkahald. Bert kravið til viðlíkahald og dagføringar, liggur sostatt langt omanfyri 100 mio krónur, vilja vit hava eitt samferðslukervi í fullgóðum standi. Umframt vegir, tunnlar og brýr, hoyra eisini havnagerð, tyrlupallar og flogvøllur/-vallir til eitt nútímans infrakervi, sum landið hevur ábyrgdina av. Landsverk gjørdi fyri nøkum árum síðani eina samferðsluútbyggingarætlan fyri 2008-2020. Í henni sæst bæði yvirlit yvir møguligar framtíðar útbyggingar, og ætlanir fyri nýgerð og dagføringum av verandi samferðslukervi. Hetta vala arbeiði, er gott grundarlag undir arbeiðinum hjá samferðslunevndini. Samlaðu útbyggingarætlanirnar í Samferðsluætlanini krevja minst 5 milliardir krónur. Skal tað bera til, at fáa gjørt ynsktu útbyggingarnar – um ikki allar, so stóran part av teimun – og skal fíggjarorka vera til neyðuga dagføring og viðlíkahald, er neyðugt at tryggja, at landið fær inntøkur til hetta. Í flestu førum fíggjar landsskassin útbyggingina av samferðslukervinum. Tá fyrstu tunlarnir vórðu gjørdir á landi, vóru eisini kommunurnar við til at bera partar av útreiðslunum. Hesum varð gingið burtur frá. Tá farið varð at byggja undirsjóvartunlar, varð fyrstu lutvís brúkarafígging gjørd til part av fíggingarleistinum fyri tunlarnar. Størsta partin av íløguni, hevur landskassin tó goldið við árligari játtan. Tunlarnir bera seg so mikið væl fíggjarliga, at teir kundu burturav verið fíggjaðir av brúkaragjøldum. Fyri ein komandi Skálafjarðatunnil er hetta galdandi í enn størri mun, men fyri Sandoyartunnilin er eingin møguleiki fyri, at hesin verður sjálvfíggjandi. Útrokningar vísa, at inntøkurnar frá Sandoyartunlinum neyvan fara at røkka longri enn til...Les meira
Uppskot um broyting í løgtingslóg um ræði á málum og málsøkjum
Uppskot til løgtingslóg um broyting í løgtingslóg um ræði á málum og málsøkjum (Yvirtøka av málsøkinum loðslógarøki) § 1. Í løgtingslóg nr. 41 frá 10. mai 2006 um ræði á málum og málsøkjum, sum seinast broytt við løgtingslóg nr. 7 frá 17. februar 2010, verður § 1, stk. 2, nr. 18 strikað. § 2. Løgtingslógin kemur í gildi 1. august 2011. Serligar viðmerkingar Vísandi til lógina um ræði á málum og málsøkjum, sokallaða ræðislógin, verður skotið upp, at loðslógarøkið verður yvirtikið, og at hetta verður staðfest við løgtingslóg. Fíggjarligar avleiðingar Viðvíkjandi fíggjarligu avleiðingunum av at yvirtaka málsøkið, verður hetta viðgjørt undir nevndarviðgerðini. Almennar viðmerkingar Javnan verður málið viðvíkjandi kravdum loðsi tikið upp á løgtingið og í miðlunum. Semja tykist verða um, at her er regluverkið ikki nóg gott, og at her má gerast nakað. Tað skal tó sigast, at nógv tey flestu fremmandu skipini, sum koma á okkara firðir og sund ynskja loðs umborð tá hesi vitja ein av firðum okkara. Men so eru tað skipini við fremmandari manning umborð sum ikki gera tað, og tá kann vandi verða á ferð. Orsøkirnar til at loðsurin verður valdur frá kunnu verða t.d. fíggjarligir ella tí at tey á brúnni ikki síggja nakran vanda í at fara inn uttan loðs. Nógv vinnuligt virksemi er við havnaløgini kring landið alt, samstundis sum virðismiklir aliringar mynda firðir okkara. Talan er sostatt um virksemið, sum myndar vinnu okkara á landi og á sjógvi og sum er krumtampurin í føroyska vinnulívinum og búskapinum, og stendur hetta virksemi fyri so at siga øllum tí føroyska útflutninginum. Harumframt er hetta virksemi staðsett á leiðum, sum livir av reinum umhvørvi. Tí kann skaðin verða øgiligur um vit síggja stórt uppá skip við alskyns vandamikulum góðsi umborð, sum ferðast ókend inn og út frá landi okkara. Hetta fær lond aðrastaðni at seta strong trygdarkrøv um loðs og depositum og annað, sum ger, at virðingin fyri umhvørvinum og djóralívinum har um leiðir, er í hásæti. Men so tykist ikki vera í Føroyum. Tað er ógvuliga naivt at trúgva, at hendingin við Olshanu ikki endurtekur seg. Hví skal hon ikki tað? Her sigla skip regluliga inn og út eftir firðum okkara, og tey hava frítt at fara við vandamiklum góðsi og við skiparum, sum als onki kenna til firðirnar. Hevði ein loðsur verið umborð á russiska trolaranum Olshanu, tá ið skipið sigldi útaftur, hevði skipið neyvan siglt á flesjarnar. Tað vóru øll samd um, tá ið skaðin var hendur. Og beinanvegin var almannakunngjørt frá útinnandi valdinum, at nú fór skipanin við kravdum loðsi at verða sett í verk. Síðani eru gingin fleiri ár, uttan at nakað alment er komið fram um, at nakað er broytt á hesum øki. Tað undrar stórliga, at slík tøgn valdar um hetta málið, serliga tá ið hugsað verður um tann skaða, sum skip við ókunnufólki á brúnni kunnu verða atvoldin til. Á Løgtingi, 1. mars 2011 Høgni Hoydal Annita á Fríðriksmørk Sjúrður Skaale Bergtóra H. Joensen Hergeir Nielsen Bjørt Samuelsen Tórbjørn Jacobsen og Heini O....Les meira
Uppskot um broyting í løgtingslóg um vinnuligan fiskiskap
Uppskot til løgtingslóg um broyting í løgtingslóg um vinnuligan fiskiskap § 1 Í løgtingslóg nr. 28 frá 10. mars 1994 um vinnuligan fiskiskap, sum seinast broytt við løgtingslóg nr. 11 frá 26. februar 2010, verða gjørdar hesar broytingar: 1) § 9 a, stk. 1, litra a verður orðað soleiðis: “a) Í tíðarskeiðinum frá 1. januar til 31. desember, báðir dagar íroknaðir, á Føroya Banka innan fyri linjur, drignar millum hesi 8 støð og í hesi raðfylgju: 1. 61°19’00"N 08°14’00"V 2. 60°58’00"N 07°43’00"V 3. 60°50’00"N 07°57’00"V 4. 60°24’00"N 09°07’00"V 5. 60°50’00"N 09°34’00"V 6. 60°54’00"N 09°34’00"V 7. 61°14’00"N 08°52’00"V 8. 61°19’00"N 08°14’00"V Hetta veiðibann fevnir um veiðu við skovlváð, troli, snurriváð ella líknandi neti umframt allar aðrar veiðihættir, tó ikki beinleiðis veiðu eftir sild og makreli við kraftblokki.” 2) Í § 9 a, stk. 1, litra e verður “Í tíðarskeiðinum frá 1. apríl til 31. januar, báðir dagar íroknaðir, 12 fjórðingar úr grundlinjunum og innan fyri linjur, drignar millum hesi støð og í hesi raðfylgju:” broytt til: “Alt árið 12 fjórðingar úr grundlinjunum og innan fyri linjur, drignar millum hesi støð og í hesi raðfylgju:” 3) Í § 27 verður “frá 1. september 2009 til 31. august 2010” broytt til: “frá 1. september 2010 til 31. august 2011 .” 4) § 29, stk. 1 verður orðað soleiðis: “Innan fyri hvønn av høvuðsbólkunum av fiskiførum í § 28, stk. 1, sum eru í veiðiflotanum 1. januar 1995, verður fiskidagaskipan ásett fyri hesar undirbólkar við hesum fiskidagatali, sbr. tó stk. 3, sum verður býtt millum fiskiførini, tó so, at hædd verður tikin fyri møguligari umseting av fiskidøgum frá einum fiskifari til eitt annað í sama undirbólki, bólkur 5 tó undantikin. § 2 Henda løgtingslóg fær gildi tann 1. september 2010. Kap. 1. Almennar viðmerkingar Tað er eftir avgerð Løgtingsins, at fiskidagarnir verða ásettir og harvið rásarúmið hjá størsta partinum av føroyska heimafiskiflotanum. Tann eini høvuðsbólkurin er undantikin fiskidøgum, men er skipaður á annan hátt. Tað er skyldan hjá landsstýrismanninum í fiskivinnumálum, sum umsitur málsøkið, at leggja uppskot fyri Løgtingið, so avgerð tingsins kann verða tikin fyri 18. august. Meginreglan er tí, at landsstýrismaðurin, sum situr, fær tilmælini frá Havstovuni og Fiskidaganevndini, soleiðis sum lógliga er fyriskrivað. Hesi hava verið almenn í eina tíð, og royndirnar av rikna fiskivinnupolitikkinum, síðani fiskidagaskipanin varð sett í gildi, geva greiðar ábendingar um, at sitandi landsstýri ongar ætlanir hevur um at broyta hugburðin soleiðis, at farið verður undir at áseta fiskidagatalið samsvarandi lívfrøðiligu tilráðingunum. Fyri at bøta um hendan vantandi fiskivinnupolitikkin leggur Tjóðveldi fram hetta uppskotið, sum miðar eftir at gera føroyska fiskiveiðu á heimaleiðum burðardygga, og harvið til tryggasta møguliga grundarlagið undir landsins búskapi. Tað er ikki serliga hugaligur lesnaður, ið landsstýrismaðurin hevur fingið frá ráðgevandi stovni sínum í havlívfrøðiligum viðuskiftum, hóast onkran minni glotta, sum sambært lógini um vinnuligan fiskiskap saman við Fiskidaganevndini skal ráðgeva landsstýrismanninum um, hvat skilabest er at gera, so gagnnýtslan av okkara týdningarmesta havtilfeingi fer fram á einum burðardyggum grundarlagi. Í rúma tíð hevur verið alment kent, at mælt verður til munandi skerjingar í fiskidagatalinum, tí serliga toska- og hýsustovnarnir hava havt tørv á vernd at koma fyri seg aftur. Upsastovnurin verður nú eisini hildin at vera undir ov stórum trýsti sambært teimum tilráðandi. Tjóðveldi er á einum máli við teimum, ið hava latið hesi tilmæli. Vit mugu gera alt tað, sum...Les meira
Uppskot um at nýta altjóða próvtalsstiga í føroyskum útbúgvingum
Uppskot til samtyktar Løgtingið heitir á landsstýrið um beinanvegin at fyrireika og leggja fyri Løgtingið neyðug lógaruppskot til tess, at altjóða próvtalsstigin (ECTS) verður nýttur beinleiðis í føroyska útbúgvingarverkinum soleiðis, at føroyskir skúlar og útbúgvingar lúka fremstu altjóða krøv og føroyskar útbúgvingar verða viðurkendar og geva atgongd til víðari nám um allan heim. Viðmerkingar Útbúgvingarverkið alt stendur fyri stórum avbjóðingum og umleggingum. Frá barnaskúla til miðnám, hægri útbúgvingar og endurútbúgvingar verða útbúgving og nám ein partur av lívinum hjá hvørjum einstøkum alla lívsleiðina. Og samskipanin og tilboðini í útbúgvingarskipanini skulu tryggja, at førleikar verða váttaðir og prógvaðir, so altíð ber til at fáa atgongd til vinnu ella at útbúgva seg víðari – um allan heim. Í flestu londum er langt síðani staðfest, at útbúgvingar og førleikakrøv fara fram tvørtur um ølllandamørk, og at myndugleikar í einstøku londunum mugu tryggja, at dygdin á útbúgvingum lýkur altjóða krøv, og at prógv og førleikar verða viðurkend av øðrum, hóast skúlaskipanir, námsfrøði og undirvísingarhættir kunnu vera ymisk og fjølbroytt. Í Evropa er løggildur ein próvtalsstigi, ið skal skal gera tað møguligt at samanbera prógv og førleikar millum lond: Tann sonevndi ECTS-stigin (European Credit Transfer and Accumulation System). Hesin próvtalsstigin verður somuleiðis viðurkendur í USA og í flestu londum í heiminum. Talan er um fimm metingarstig, fyri roynd, ið er staðin: A B C D E Og tvey metingarstig stig fyri roynd, ið ikki er staðin: Fx F Summi lond hava aðrar próvtalsstigar, sum síðani verða umroknaðir til ECTS-stigan. Í Føroyum hava vit altíð fylgt danska próvtalsstiganum, og hava nýtt bóksstavastigan við UG, MG+ og síðani 13-talstiganum. Og Danmark hevur júst lagt um til ein nýggjan sonevndan 7-talstiga, ið hevur 7 ymisk tøl: 12 10 07 04 02 00 03 Hesi tøl eru ein roynd hjá Danmark at hava tøl, ið skulu samsvara við teir sjey stavirnar í ECTSstiganum. Landsstýrið hevur boðað frá, at ætlanin er at fremja danska 7-talstigan í Føroyum eisini, og enn er ongin grundgeving komin á borðið fyri hesum. Danmark er einasta landið, ið nýtir hendan løgna talstiga við minustølum og plusstølum, og hetta er bygt á, at danska útbúgvingarskipanin, sum helst einasta land í heiminum, leggur allan dentin á at rokna eitt miðaltal út fyri hvønn næming upp á desimalin, tá fólk skulu metast til upptøku í víðari lesnaði. Tað merkir, at tú so at siga í eini teldu kann sálda fólk frá og til útbúgvingar, orsakað av einum desimaltali, ið leggur øll próvtøl saman frá tildømis eini miðnámsútbúgving. Hetta er ein skipan, ið neyvan tryggjar, at fólk við góðum førleikum kunnu nema sær útbúgving, ið tey ynskja, tí teirra lagna verður gjørd av onkrum tilvildarligum desimaltali, ið oftast onki hevur við veruligar dygdir og lestrarhug at gera. Tað er eisini serstakliga ivasamt námsfrøðiliga, sálarfrøðiliga og í tileggjanarhøpi at fara undir eina próvtalsskipan, har næmingar fáa minus-tøl og óskiljandi glopp í tølum sum spjaldur fyri teirra førleikar. Hetta vístu eisini nógvir serfrøðingar á, tá Danmark framdi sína nýggju próvtalsskipan. Hjá føroyska útbúgvingarverkinum er ongin orsøk at fara undir at fremja eina skipan, ið bara verður nýtt í einum lítlum landi í heiminum, sum ongin onnur skipan skilir – og sum kortini skal roknast um til ECTS-stigan, tá farið verður út í heim. Tað er heldur ongin forðing fyri atgongd til danskar útbúgvingarstovnar, at føroyingar ikki nýta danska próvtalsstigan. Tað...Les meira
Uppskot um broyting í løgtingslóg um skatting av kapitalvinningi
Uppskot til løgtingslóg um broyting í løgtingslóg um skatting av kapitalvinningi § 1 Í løgtingslóg nr. 164 frá 21. desember 2001 um skatting av kapitalvinningi, sum seinast broytt við løgtingslóg nr. 173 frá 22. desember 2009, verða gjørdar hesar broytingar: 1) § 1, nr. 7 verður strikað. 2) § 10, stk. 3 verður strikað, og stk. 4 verður hereftir stk. 3. 3) § 14, stk. 4 verður strikað. § 2 Henda løgtingslóg kemur í gildi dagin eftir, at hon er kunngjørd, og hevur virknað fyri skatt av kapitalvinningi, sum verður álíknaður fyri skattaár, sum byrja 1. januar 2011 ella seinni. Stk. 2. Lógin er ikki galdandi fyri rentuskuld, sum er íkomin áðrenn 1. januar 2012, og sum stavar frá lántøku, ið er tikin áðrenn framløgudagin í Løgtinginum av hesum lógaruppskoti. Kap. 1. Almennar viðmerkingar Í 2006 gjørdi ein meiriluti í Fíggjarnevndini (Anfinn kallsberg, Vilhelm Johannesen og Kaj Leo Johannesen) eitt broytingaruppskot til lógina um kapitalvinningsskatt, sum gevur ein serligan skattafyrimun til privatfólk, um tey lána sær pening at keypa partabrøv fyri. Tey fingu nú møguleika at draga renturnar av lánum frá. Hóast andstøðan og onkur einstakur samgongulimur ávaraðu staðiliga ímóti hesi óviðgjørdu broyting, varð hon samtykt við atkvøðunum hjá samgonguflokkunum. Grundgevingarnar fyri lógarbroytingini vóru ongar, men grundgevingarnar ímóti eru greiðar: 1. Talan er um eina almenna tileggjan til lánsfíggjaða spekulasjón. Heldur enn at nýta av eginpeningi og uppsparing, ið kann gagna fíggingarmøguleikum og elva til váðaspjaðing í búskapinum, verða privatfólk og fíggingarstovnar eggjaðir til at taka og geva lán til partapening. Hetta minnir ikki sørt um skipanirnar í 80’unum, tá reiðarí og feløg tóku lán til eginpening, ið síðani skuldu útloysa studning og veðhald frá landinum. 2. Talan er um greiðan sosialan ójavna. Somu skattafyrimunir verða ikki givnir til privatfólk og familjur, ið skulu lána pening til annað neyðugt virksemi ella nýtslu. Og tey, ið fáa fyrimun av hesum skattafrádrátti, fáa óbeinleiðis stuðul til aðra privatnýtslu. Fyri tey, ið hava fleiri lán og fleiri kapitalpostar, er møguleikin at draga rentur frá í kapitalvinningi størri, tí flytast kann ímillum ymsu postarnar. 3. Skattafyrimunurin hevur onga búskaparliga og fíggjarpolitiska grundgeving. Hugurin at seta pening í partabrøv krevur onga aðra tileggjan enn hana, at roknað verður við, at talan er um skilagóða íløgu. Og at eggja til lánsfíggjaða spekulasjón er ábyrgdarleysur búskapar- og fíggjarpolitikkur. Og hetta minnir heldur ikki sørt um spekulasjónina í 80’unum, har tað orsakað av rentuskattalógini loysti seg at lána pengar uttanlands, seta teir í føroyskar peningastovnar, og síðani tjena upp á ein nærum óskattaðan rentuvinning í Føroyum. 4. Búskaparliga hevur hendan broytingin saman við ógrundgivnu skattalættunum í árunum 2004-2008 og teimum nýggju lánsmøguleikunum frá peningastovnunum við avdráttarskáa v.m. verið drívmegi í at yvirhita búskapin, hækka kostnaðarstøðið og máa støðið undan haldførum vøkstri. 5. Nú fíggjarkreppan um allan heim hevur avdúkað, at íløgur og lán til at keypa partabrøv, sum ikki hava reelt virði, eru høvuðsatvold til kreppu og niðurgongd, stendur avgerð undanfarnu ABCsamgongunnar í sera ábyrgdandi ljósi. Ikki bert hevur landsstýrið forsømt at broyta skipanir og hava eftirlit við fíggjarmarknaðinum, men tað hevur harafturímóti eggjað til og spælt við í óhaldføru fíggjargongdini. 6. Landsstýrismaðurin í fíggjarmálum hevur upplýst, at bara í 2006 og 2007 læntu privatfólk uml. 200 milliónir krónur til at keypa virðisbrøv fyri eftir hesi nýggju reglu. Samanumtikið: – Hetta hevur verið ringt fyri fíggjarmarknaðin og...Les meira
Uppskot viðvíkjandi alternativum orkuskipanum
Uppskot til samtyktar Løgtingið heitir á landsstýrið um at fyrireika og leggja fyri tingið lóggávu viðvíkjandi sølu, uppseting og tænastuveiting av alternativum orkuskipanum til sethús v.m. og harumframt greiða Løgtinginum frá, hvussu skipast kann fyri neyðugari kunning til borgaran. Viðmerkingar Nógv fokus er á orkusparing og at minka um útlátið av CO2. Alsamt fleiri húsarhald fáa sær ymiskar alternativar orkuskipanir fyri at minka um oljunýtsluna og hita húsini umhvørvisvinarligt. Hetta merkir eisini, at marknaðurin fyri ymiskar orkuskipanir til sethús, stovnar og aðrar bygningar veksur. Her verður hugað um hitapumpur, jarðhita, húsvindmyllur, sólhitaskipanir v.m. Marknaðurin veksur skjótt og neyðugt er at fáa skipað henda marknað við lógarkrøvum og reglugerðum, eitt nú krøvum um loyvisprógv til tey, sum fáast við sølu, uppseting og tænastuveiting innan alternativar orkuskipanir. Ein sonn søga Ein ung føroysk familja hevur júst keypt sær hús og ynskir at spara olju og minka um teirra útlát av CO2. Tey fáa sær eina hitapumpu, sum við øllum kostar 100.000 kr., men hitapumpan gevur ongantíð tað, sum teimum varð lovað. Hóast streymrokningin er 3.500 kr. um mánaðin, so eru húsini køld meginpartin av tíðini. Tað vísir seg, at húsini eru ov illa isolerað, og at hitapumpan als ikki megnar at geva tann hita, teimum varð lovað. Tekniskt er einki galið við sjálvari pumpuni, men tey, sum seldu unga parinum pumpuna, høvdu lovað ov nógv. Harumframt var hitapumpan ikki rætt sett upp. Unga familja kennir seg svikna og hevur mist álitið á hitapumpum. Onnur verulig dømi finnast eisini um sólskipanir, sum eru settar upp, men als ikki rigga, sum tær skulu tí tær eru skeivt settar upp. Ella um húsvindmyllur, sum larma illa og als ikki tola oyggjavindmegi. Hóast tey keðiligu dømini vónandi eru undantakið heldur enn reglan, so taka fólk lættliga slíkar neiligar søgur til sín og missa hugin at royna alternativar orkuskipanir. Tað kann skjótt undirgrava álitið á marknaðin fyri varandi orkukeldur. Skulu Føroyar røkka málinum, sum Løgtingið hevur sett sær – at minka útlátið av CO2 við í minsta lagi 20% komandi 10 árini, og skulu vit gerast meira leys av oljuni. Tí hevur at tað stóran týdning, at sethús og aðrir bygningar eru so orkueffektivir sum til ber og kunnu hitast við ymiskum orkuskipanum, sum spara olju, og at fólk hava hug og hegni at taka hesa tøkni til sín. Tað er skjótt hjá brúkaranum at villast ella verða villleiddur á hesum marknaði. Bara fyri hitapumpur finnast óteljandi sløg, og tað er sera trupult hjá leikfólki at taka dagar í millum góðsku og um hald er í teimum lyftunum, sum givin verða av seljara. Kunning og upplýsing er eitt átaksøki í uppskotinum um at minka útlátið av CO2, sum Løgtingið samtykti fyrr í ár, og hesum er stórur tørvur á. Krøv aðrastaðni Í nógvum londum verður í løtuni stór orka løgd í at fáa lógir og loyvisprógv upp á pláss fyri at tryggja dygd og fyribyrgja óprofessionellum ella kritlaramarknaði. Enn eru marknaðirnir partvíst skipaðir við sjálvbodnum fyriskipanum, sum ymisk vinnugreinafeløg semjast um. ES kom í 2009 við fyriskipan 2009/28/EF um at skunda undir nýtsluna av orku frá varandi orkukeldum. Limalondini skulu í seinasta lagi við ársenda í 2012 hava fingið til vega fullfíggjaðar váttanarskipanir (sertifisering) ella líknandi førleikaskipanir fyri tey, sum leggja inn hitapumpum, sólkyknu- og sólhitaskipanir, jarðhita og biogassketlum og –ovnum. Øll, sum seta upp slíkar...Les meira
Uppskot um gerð av nýggjari forsorgarlóg
Uppskot til samtyktar Løgtingið heitir á landsstýrið um at seta niður eina skikkaða serfrøðinganevnd til at eftirmeta øll viðurskifti, sum eru tengd at galdandi forsorgarlóg, og grundað á hesa eftirmeting smíða uppskot til nýggja føroyska forsorgarlóg at leggja fyri Løgtingið, sum tekur støðið í dagsins samfelag og tí veruliga tørvi, ið borgarin hevur í einum framkomnum vælferðarsamfelag. Viðmerkingar: Verandi forsorgarlóg er fleiri enn fýrati ára gomul. Broytingar eru gjørdar hesi árini, tó er hugsandi, at umsitingarlig siðvenja kann hava skeiklað ætlanini við upprunalógini so nógv, sum ein so týðandi vælferðarlóg verður brúkt dag og dagliga. Vit liva í einum heilt øðrum samfelagi ídag enn fyri góðum fýrati árum síðani, og tí má nýggj lóg smíðast við ásetingum, sum standa í mun til dagsins samfelag. Ymiskar fatanir eru um, hvussu fram skal farast hesum viðvíkjandi. Onkur, eitt nú verandi landsstýrismaður í almannamálum, hevur ta áskoðan, at frægast er at broyta seg burtur úr trupulleikunum við støði í verandi lóggávu, meðan onnur halda, at frægast hevði verið, at smíða eina heilt nýggja forsorgarlóg. Uppskotsstillarin hellur til seinnu áskoðanina. Í viðmerkingunum til ein skrivligan fyrispurning, sum Finnur Helmsdal, sáli, setti Hans Paula Strøm,táverandi landsstýrismanni í almannamálum, sigur hann, sum annars mundi vera ein av teimum, ið hevði frægast innlit í føroyska almannalóggávu: Eitt tað fyrsta, ið Helena Dam á Neystabø kunngjørdi sum landsstýrismaður í 1998, var, at hon ætlaði at gera eina nýggja forsorgarlóg. Síðani eru allir landsstýrismenn í almannamálum komnir við somu fráboðan. Nú skjótt níggju ár eru liðin, heldur spyrjarin, at tað kundi verið áhugavert at frætt nakað um, hvussu langt áleiðis er komið við nýggju forsorgarlógini……………………. ………..Spyrjarin heldur, at tað helst er rættari fyrst at biðja viðkomandi fakbólkar/brúkarabólkar og onnur um at vera við til at orða eitt grundarlag undir lógini. At fáa nevndu bólkar at vera við til at orða endamálið við lógini í mun til avbjóðingar, allar potentiellar brúkarar og kanska ikki minst, hvussu lógin á besta hátt og í mesta mun kann tillagast gongdini í samfelagnum. Tað er helst lítið at ivast í, at júst fakbólkar og brúkarabólkar eru fremstu serfrøðingarnir í so máta. Tá bæði grundarlag, endamál, alt viðvíkjandi málbólkunum, er orðað, tá er løtan hjá løgfrøðingunum at fara undir at orða sjálva lógina. Sjálvandi við atliti at tí tilfari, sum er komið burtur úr fyrireikandi arbeiðnum. Nú hoyra vit umboð fyri ein brúkarabólk siga alment, at verandi forsorgarlóg ikki hóskar til dagsins samfelag. At hon langt frá nøktar tann tørv, sum verandi brúkarar hava, og er hetta væl í tráð við tað, sum aðrir brúkabólkar hava ført fram. Tí er forsorgarlógin hvørki eitt gott ella viðkomandi tilboð í nógvum førum. Spyrjarin hevur spurt seg fyri ymsastaðni, um Almanna- og heilsumálaráðið hevur vent sær til fak- ella brúkarabólkar við nýggjari 2 forsorgarlóg fyri eyga, og sigur ongin seg hava fingið nakra áheitan, og tey siga seg heldur ikki kenna til slíkt virksemi. Vit vita, at onkur persónur hevur verið settur í ávís tíðarskeið at arbeiða burturav við eini nýggjari forsorgarlóg, og at tað tá fór fram nakað, sum minnir um tann arbeiðsháttin, sum er lýstur omanfyri, men er nú langt síðan, at hetta arbeiðið helt uppat. Tí kundi verið áhugavert at vita, hvussu Almanna- og heilsumálaráðið arbeiðir við lógini, og hvussu nógv fólk og hvussu nógv tíð verður nýtt í hesum sambandi.” Sum tað...Les meira
Uppskot um studningslán til bústaðir til fólk við skerdum førleika
Uppskot til samtyktar Løgtingið heitir á landsstýrið um at leggja fyri Løgtingið løgtingslógaruppskot um studningslán til bústaðir til fólk, sum vegna skerdan førleikan av ymsum orsøkum ikki megna at búgva í egnum bústaði uttan ávísan sosialpedagogiskan stuðul. Viðmerkingar: Uppskotið var fyri á Løgtingi í 2007, men fall við teirri grundgeving, ”at landsstýrismaðurin hevur lagt fyri tingið fleiri lógaruppskot, sonevnda bústaðarpakkan. Við hesum verður møguleiki at útvega fólki við skerdum førleika íbúðir” (endurgivið úr álitinum). Nú eru skjótt trý ár liðin síðani hesa niðurstøðu, sum var grundgevingin fyri at fella uppskotið tá. Uppskotssetararnir halda, at nú er tíðin komin hartil, at Løgtingið má gera nakað við hetta álvarsmál og ikki balla tað inn í partapolitiskar undanførslur. Tørvskanningar seinastu árini, sum t.d. Javni og Sinnisbati hava staðið fyri, og nýggjar staðfestingar vísa, at tørvur er á íbúðum ella bústøðum til fólk, sum eru í tí støðu, at tey eru ov vælvirkandi til at búgva á stovni ella í sambýlum, men hóast hetta ikki megna at búgva einsamøll uttan stuðul av ymiskum slagi. Her verður m.a. hugsað um fólk við likamligum breki, menningartarnað og fólk við sálarligum trupulleikum. Nærri lýst kunnu vit siga, at útboðið av bústaðarmøguleikum til fólk við serligum tørvi ikki er nóg stórt. Serliga er tørvur á tilboðum til fólk yvir 18 ár, sum hava menningartarn ella trupulleikar av líknandi slagi, og sum kunnu búgva í egnari íbúð við stuðli. Tað kann vera torført neyvt at allýsa, hvørjum bólki uppskotið er ætlað, men í høvuðsheitum snýr tað seg um at býta upp millum tey, sum kunnu búgva einsamøll við stuðli, og so tey, sum mugu hava fólk um seg alt ella meginpartin av døgninum. Útboðið og kostnaðurin Nógv av hesum fólkum búgva á stovni, í sambýlum, heima hjá foreldrum ella aðrari familju, tí lítil ella eingin møguleiki er at leiga ella ogna sær íbúð ella bústað, sum tey kunnu búgva í, samstundis sum tey fáa neyðuga stuðulin frá tí almenna. Hetta kemst m.a. av, at útboðið av slíkum íbúðum ella bústøðum er so avmarkað, og at hesi fólkini standa rættiliga aftarlaga í røðini, tá tað snýr seg um at fáa fatur á og kanska ogna sær slíkar bústaðir. Ein onnur orsøk til, at tað mest sum er ómøguligt hjá hesum fólkunum at seta búgv í egnari íbúð, er kostnaðurin. Húsaprísirnir hava havt beina kós upp eftir í nøkur ár, og hóast vøksturin kanska er støðgaður nakað á, so er príslegan so mikið høg, at tað heilt einfalt ikki ber til hjá hesum fólkunum at kappast við tey, sum hava betri fíggjarumstøður og tí eisini betri fíggingarmøguleikar. Neyðugt at stuðla Ynskja vit at hjálpa hesum fólkunum til møguleikan at liva eitt meira vanligt ella normalt lív, og vilja vit geva teimum møguleikan fyri sjálvsøgdum privatlívi og tí, sum har við fylgir, so er neyðugt, at tað almenna stuðlar teimum og hjálpir teimum ávegis. Við hesum verður roynt at taka týdningarmikið stig til at hjálpa hesum fólkum til at ogna sær egnan bústað. Skotið verður upp, at tað almenna stuðlar allari bygging til hesi fólk soleiðis, at stuðul upp til hálva millión verður latin fyri hvørja búeind. Hetta skal skiljast soleiðis, at hús við fýra, seks ella átta búeindum kunnu verða bygd, og at tað almenna stuðlar slíkari bygging við upp til somu upphædd fyri hvørja búeind, sum veitt verður...Les meira
Uppskot um broyting í løgtingslóg um viðgerð av persónsupplýsingum
Uppskot til løgtingslóg um broyting í løgtingslóg um viðgerð av persónsupplýsingum § 1 Í løgtingslóg nr. 73 frá 8. mai 2001, sum broytt við løgtingslóg nr. 24 frá 17. mai 2004 um viðgerð av persónsupplýsingum, verða gjørdar hesar broytingar: 1) Aftan á § 17 verður sett: "§ 17a. Persónsupplýsingar og viðgerð av persónsupplýsingum í skipanum í Føroyum, hvørs høvuðsinnihald og – nýtsla eru peningaligar transaksjónir, flytingar ella annað samskifti ella virksemi millum einstaklingar, virki, stovnar o.t. í Føroyum, kunnu ikki flytast av landinum. Heldur ikki kann ein partur av hesum flytast av landinum. Stk. 2. Ásetingin í stk. 1 er ikki galdandi fyri persónsupplýsingar og viðgerð av persónsupplýsingum í skipanum í Føroyum, hvørs høvuðsinnihald og – nýtsla er at samskifta við umheimin fyri at fáa í lag peningaligar transaktiónir, flytingar ella annað samskifti ella virksemi millum einstaklingar, virki, stovnar o.t. í Føroyum og einstaklingar, virki, stovnar o.t. í útlondum. Stk. 3. Ásetingin í stk. 1 er ikki galdandi fyri persónsupplýsingar og viðgerð av persónsupplýsingum í skipanum í Føroyum, sum hava virkað, ella sum hava fingið loyvi sambært lógini um evnisskráir hjá almennum myndugleikum ella lógini um privatar skráir, áðrenn løgtingslógin um viðgerð av persónsupplýsingum varð sett í gildi. Stk. 4. Ásetingin í stk. 1 er ikki galdandi fyri persónsupplýsingar og viðgerð av persónsupplýsingum, sum verða flutt av landinum við søguligum, vísindaligum og hagfrøðiligum endamáli, um loyvi frammanundan er fingið frá Dátueftirlitinum. Stk. 5. Ásetingin í stk. 1 er ikki galdandi fyri persónsupplýsingar og viðgerð av persónsupplýsingum, sum verða fluttar av landinum við heimild í løgtingslóg, ella um flutningurin er neyðugur fyri at kunna røkja skyldur sambært avtalu við annað Norðurland ella altjóða samstarvsavtalu. Stk. 6. Ásetingin í stk. 1 er ikki galdandi fyri persónsupplýsingar og viðgerð av persónsupplýsingum, sum verða flutt av landinum sum liður í ella partur av viðgerð ella tænastu, sum verður veitt sjúklingum og øðrum." 2) Í § 32, stk. 1 verður sum nr. 3 sett: " 3) persónsupplýsingar verða fluttar av landinum." 3) § 35, stk. 6 verður orðað soleiðis: "Stk. 6. Til flutning av persónsupplýsingum til útlond, sbrt. §§ 16, 17 og 17a, krevst loyvi frá Dátueftirlitinum. Tó krevst loyvi ikki frá Dátueftirlitinum, um flutningurin hevur heimild í serligari løgtingslóg." 4) Í § 44, stk. 1, nr. 4 verður aftan á "§ 17," sett: "§ 17a, stk. 1". § 2 Henda lóg kemur í gildi dagin eftir, at hon er kunngjørd. § 3 Persónsupplýsingar eins og viðgerð av persónsupplýsingum í skipanum í Føroyum, sum ikki lúka treytirnar í § 17a, skulu innan 1. januar 2011 lúka hesar treytir. Stk. 2. Dátueftirlitið kann í serligum føri loyva longri tillagingartíð, tó í mesta lagi til 1. januar 2012, um vísast kann á, at arbeiðið at lúka treytirnar í lógini er sett í verk. Kap 1. Almennar viðmerkingar: Endamálið við uppskotinum er: – at lógarseta, at týdningarmiklar og grundleggjandi skipanir til viðgerð av persónsupplýsingum, sum allir borgarar eru kravdir at nýta til tess at virka í einum nútímans samfelag, verða varðveittar, mentar og kunnu virka í Føroyum undir føroyskum løgræði – sum tildømis peninga- og ognarupplýsingar, skattaviðurskifti, rættarlig viðurskifti og aðrar grundleggjandi persónsupplýsingar, – og at áseta við lóg, hvussu spurningurin um útflutning til onnur lond av persónsupplýsingum skal handfarast og tryggja eitt opið og gjøgnumskygt altjóða samskifti. Atvoldin til uppskotið er, at peningastovnarnir nú hava valt...Les meira
Uppskot um eftirmeting og endurskipan av miðfyrisiting landsins
Uppskot til samtyktar Løgtingið heitir á landsstýrið um at seta í verk eina óhefta og uttanveltaða eftirmeting av miðfyrisiting landsins. Verður niðurstøðan í eftirmetingini, at ov lítið fæst burtur úr fyrisitingini í mun til kostnaðin, og at hon heldur ikki til fulnar tænir teimum endamálum, ætlað varð útinnandi valdinum viðvíkjandi, heitir Løgtingið á landsstýrið um at seta eina skikkaða nevnd at skriva eina frágreiðing við tilmæli um, hvørjar neyðugar broytingar ella umskipingar landsins miðfyrisiting krevur, soleiðis at vit fáa eina effektiva og vælkoyrandi miðfyrisiting. Viðmerkingar: Nakað eftir stóru búskaparkreppuna fyrst í nítiárunum, varð nýggj stýrisskipanarlóg samtykt at vera galdandi í Føroyum. Um somu tí avgjørdi táverandi landsstýrið, við Edmundi Joensen, løgmanni, á odda, at umskipa alla miðfyrisitingina úr enda í annan. Farið varð frá kollegialum stýri til ministeriel stýrir ella ráð, sum tey nú vera rópt. Síðani hava hesi elt á seg hópin av starvsfólki við alskins serfrøði. Mikið stríð var um hesa umskiping frá byrjan, og tað er neyvan ov nógv sagt, at í hvussu er tvær samgongur eru farnar fyri bakka av hesum síðani. Dag og dagliga verða orð skift um miðfyrisitingina, og yvirhøvur liggja skoðsmálini í tí lakara endanum. M.a. eru meiningarnar ymiskar um, hvussu stór áneyðin er fyri so mongum ráðum í einum evarska lítlum landi við hálvthundrað túsund íbúgvum, sum hartil ikki hevur ræði á øllum politikk-økjum, samsvarandi tí hjálandastøðu, vit framvegis eru í. Nýggja miðfyrisitingin, sum Finn Normann Christensen fekk í lag eftir donskum mynstri, er ongantíð eftirmett. Í góð fimtan ár er hon sloppin at virka og vaksa, uttan at nakar veruliga hevur sett spurnartekin við, um hetta nú var rætta loysnin. Ein loysn, sum hóskar í landi við 5 mió. íbúgvum kann hava onkrar íbygdar vansar í landi við hundrað ferðir færri íbúgvum. Allir flokkar á tingi hava stjórnað heimastýrinum við verandi skipan, og ongin teirra hevur gjørt royndina at broyta mynstrið, sum var knæsett miðskeiðis í nítiárunum. Líkamikið hvørja hugsan, vit hava um skipanina, eigur hon at vera eftirmett og møguliga broytt, um áneyðir verða hildnar at vera fyri hesum, og um semja fæst um hetta. Fíggjarligi kostnaðurin av miðfyrisitingini er støðugt vaksandi, og her er eitt yvirlit, sum Løgtingsskrivstovan hevur greitt úr hondum, um gongdina síðani 1997. Sambært hesum yvirliti er miðfyristingin dýrkað við áleið 100 mió. krónum hesi árini, og spurningurin, tey flestu seta sær, er ivaleyst, hvussu nógv samfelagið og borgarin hevur fingið burtur úr hesum mikla vøkstri í útreiðslum landshúsarhaldsins: 2 Kelda: leiðslukunnningarskipanin, ár søgulig Í fylgiskjali, sum liggur við uppskotinum, eru tølini, sum eru savnað í grafini omanfyri, greina sundur fyri hvørt ráði sær hesi árini frá 1997 fram til 2010. Á Løgtingi, 27. februar 2010 Tórbjørn Jacobsen Miðfyrisiting 40.000 60.000 80.000 100.000 120.000 140.000 160.000 R1997 R1998 R1999 R2000 R2001 R2002 R2003 R2004 R2005 R2006 R2007 R2008 J2009 J2010 AR tús....Les meira


text:
Gleðilig Jól
24. desember 2009
Vit á Dímun, vilja her nýta møguleikan at ynskja øllum, eini góð og hugnalig jól. Vit eru aftur í ár so heppin, at hava fleiri jólagestir. At vera fleiri herúti hesa høgtíð, setur sjálvsagt ein serliga hugnaligan dám -bæði hjá ungum, sum eldri.
Eisini vilja vit ynskja øllum eitt eydnuberandi nýggjár og takka øllum sum á ymsan hátt hava hjálpt og glett okkum, í hesum hendingaríka árið. Hetta árið hevur veri ómetaliga nógv at gjørt herúti. Vit høvdu sett okkum høg mál, fyri hvat skuldi náast. Nú tá, ið árið tekur at hallað, kunnu vit líta aftur um og verða serstakliga væl nøgd.
« Aftur


text:
Danska skattamálaráðið hevur í Eystara Landsrætti fingið viðhald í, at fimm reiðarí ikki vórðu rikin úr Danmark, hóast avtalur vóru gjørdar um lutvísa timechartering og lutvísa tekniska leiðslu.
Tey fimm feløgini høvdu øll fingið viðhald í Landsskattarættinum í uppáhaldinum um, at skip teirra luku grein 6, stk. 1, 2. pkt. í tonnasjuskattalógini, har treytin fyri at brúka tonnasjuskattaskipanina er, at skipini hjá reiðarínum ”handilsliga verða rikin úr Danmark”.
Skattamálaráðið legði tær fimm avgerðirnar fyri dómstólarnar við kravi um, at feløgini skuldu viðurkenna, at skattur teirra fyri 2009 varð ásettur sambært avgerðunum hjá SKAT, tvs. uttan brúk av reglunum í tonnasjuskattalógini. Feløgini kravdu at verða fríkend. Býarrætturin í Keypmannahavn vísti málið til Eystara Landsrætt, tí talan var um eitt prinsipielt mál.
Landsrætturin hevur nú givið Skattamálaráðnum viðhald í uppáhaldi tess um, at skattauppgerðin hjá teimum fimm feløgunum fyri 2009 ikki leyk tonnasjuskattalógina.
Kelda: kammeradvokaten.dk/maritimedanmark.dk


text:
FM í íverksetan
6. mai kl. 10:00 verður fyrsta FM í íverksetan millum føroyskar fólkaskúlar nakrantíð hildið í Løkshøll.
20 næmingar úr hvørjum skúla í Føroyum hava møguleikan at luttaka í FM í íverksetan.
Íverksetarahúsið stuðlar teimum, ið hava hugskot og vilja seta teirra egna virki á stovn, og stendur fyri kappingini FM í íverksetan.
Næmingarnir kunna nú fara undir at arbeiða við hugskotum, og ætlanin er so, at øll møtast aftur til ein so kallaðan Innovation Lab at arbeiða víðari við hugskotunum.
Meginreglan hjá íverksetarahúsinum er: “frá hugskot til málseting”.
Heimasíðan hjá Íverksetarahúsinum er her: http://www.is.fo/


text:
WHO: Samanhangur millum tráðleysar telefonir og krabbamein í heilanum
Altjóða granskingarstovnurin fyri krabbamein (IARC), sum er stovnur undir WHO, er nú komin við endaligari niðurstøðu fyri radiofrekventar bylgjur (mikrobylgjur), eftir at hava viðgjørt evni í heili 2 ár, skrivar Microwave News í dag. Endaliga niðurstøðan (ein sokallaður monografur: sera gjøll niðurstøða um eitt spesifikt evni – ein gull standardur, so at siga), er í stuttum, at tráðleysar telefonir kunnu elva til krabbamein! Niðurstøðan hjá IARC at seta radiofrekventar bylgjur (mikrobylgjur) í klassa 2B (møguliga krabbameins-elvandi), verður søgd stutt og í einum setningi: »POSITIVUR...Les Meira
Tráðleysar heimatelefonir (DECT)
Tráðleysar heimatelefonir – ofta róptar DECT telefonir (Digital Enchanched Cordless Telephone) – eru í dag ógvuliga vanligar heima við hús og hava nógvstaðni avloyst gomlu fastnettelefonina. Tráðleysar heimatelefonir virka á tann hátt, at tær senda pulserandi mikrobylgjur (geisling) út frá basustøðini (staðið, har telefonin verður lødd) og til sjálva telefonina. Basustøðin sendir geisling út í øll rúm í bústaðinum 24 tímar um samdøgrið – eisini, tá ongin brúkar (tosar) telefonina. Tráðleysu heimatelefonirnar (DECT) røkka ofta upp til 200 metrar. EU-tingið mælir til at avmarka nýtlsuna av...Les Meira
Um mikrobylgjur
Mikrobylgjur eru ósjónligir geislar, ið treingja gjøgnum hús og livandi verur. Náttúran framleiðir sjálv evarska smáar nøgdir av mikrobylgjum, ið mest koma úr rúmdini – t.d frá sólini, ið framleiðir pulseraðar javnstreyms-mikrobylgjur. Hesar náttúrligu javnstreyms mikrobylgjur (DC – Direct Current) ávirka ikki livandi kyknur, sum tær menniskjaskaptu, ið eru veksilstreyms mikrobylgjur (AC – Alternating Current). Ónattúrligu veksilssteyms mikrobylgjurnar, skifta polaritet fleiri ferð hvørt sekund og taka fatur á t.d. vatnmýl, ið hava ein positivan og negativan pól og venda...Les Meira


text:
Nýggj lesandi á KT-verkfrøði
Lesandi á KT-verkfrøði
Nøkur av teimum nýggju lesandi, ið byrjaðu á KT-verkfrøði í ár. Úr vinstru til høgru: Fanný, Tordur, Kristmund, Pætur, Torkil, Esbern, John, Eyðun, Pætur, Ragnar, Rani, Bergur, Ragnar, Esmar, Símun, Margar, Hans Kári, Herborg og Fróði
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Tíðindi - 28. februar 2013
Fótbóltssamband Føroya hevur sett John Petersen í starv sum høvuðsvenjara hjá U19-landsliðnum við gentum
Fótbóltssamband Føroya og John Petersen hava gjørt avtalu, ið inniber, at John Petersen verður høvuðsvenjari hjá U19-landsliðnum við gentum í 2013.
John Petersen avloysir sostatt Rúna Nolsøe, sum í fjør, saman við Ingun Hansen, stóð á odda fyri U19-landsliðnum. Ingun Hansen heldur fram sum hjálparvenjari.
U19-landsliðið við gentum skal luttaka í tveimum kappingum í ár.
Í døgunum 8. til 12. mai skulu genturnar til eina fýralandakapping í Litava, og seinnapartin av september mánaða skulu føroysku genturnar til EM-undankapping í Finnlandi.


text:
Hugburðurin til alilaks er ikki tann sami millum kokkar í Íslandi, sum hann tykist at vera í Føroyum.
Herfyri tóku fleiri kokkar seg burtur úr íslendska kokkalandsliðnum, teirra millum ein av kendastu kokkunum í Íslandi, Sturla Birgisson, ið var fyrsti íslendingur at vinna sær luttøku á Bocuse d’Or, sum er heimsmeistaraskapurin fyri kokkar.
Orsøkin var, at felagsskapurin handan kokkalandsliðið hevði gjørt stuðulsavtalu við eina av størstu alifyritøkuna í Íslandi, Arnarlax, sum hevur høvuðssæti í Bíldudali á Vestfirðum.
Sturla, sum sjálvur er íðin laksafiskari, boðaði herfyri frá á Facebook-vanga sínum, at hann ikki kundi vera ein partur av íslendska kokkalandsliðnum, tá tað hevur ein stuðul, ið er við til at órógva íslendsku vistfrøðina.
Arnarlax alir laks í opnum nótum á sjónum. Men sum royndur laksafiskari hevur kendi kokkurin upplivað at fáa ein alilaks á fluguna, og slíkt er ikki tespiligt upplivilsi fyri ein frítíðarfiskara, skilst.
Á Facebook-vanga sínum greiðir hann frá, tá ein alilaksur beit á undir fisking í Vatnsdalsá.
”Fiskurin tók flugu og svam beint móti mær, og eftir 30 sekundum var stríðið av, og hann hann lat seg flóta til mín. Um hetta er tað, ið skal í okkara áir, so kunnu vit eins væl pakka saman”, skrivar Sturla Birgisson.
Í Íslandi er ein ávís mótstøða móti laksaalingini. Umhvørvisfelagsskapir vísa á, at laksaaling í opnum nótum eru ein hóttan móti villlaksinum. Alingin er eisini við til at dálka náttúruna, bæði við plasti og lívfrøðiligum burturkasti, og hetta er ein hóttan móti vistfrøðini, sigur eitt nú felagsskapurin Icelandic Wildlife Fund, sambært Iceland Magazine.
Sturla Birgisson ger greitt í viðmerking síni á Facebook, at hann ikki er ímóti laksaaling, men sigur at alingin skal fara fram í afturlatnum skipanum ella uppi á landi, so trygd fæst fyri, at laksur ikki sleppur út og kemur í bland við villini laks.
Sambært Iceland Magazine, tóku 14 íslendskir kokkar seg av landsliðnum í sambandi við at stuðulsavtalan varð gjørd.
Henda fráboðan førdi síðan við sær, at stuðulsavtalan millum íslendska kokkalandsliðið og Arnarlax varð tikin aftur.
Umboð fyri Arnarlax harmast um, at kokkarnir hava latið seg trýst av umhvørvisfelagsskapum við á henda hátt at venda sær móti íslendsku alivinnuni.
Hann hevur geitt frá fyri blaðnum Vísir, at einki var at hoyra frá kokkunum teir tveir mánaðirnir, meðan samráðingarnar um stuðulsavtalu fóru fram, og heldur ikki undan sjálvum undirskrivingarhaldinum, sum var 20. august, og har kokkalandsliðið var við til at gera matin.
Kokkarnir, ið hava tikið seg av liðnum, hava hinvegin greitt frá, at tey kendu onki til avtaluna fyrr enn hon var ein veruleiki.
Tey vísa á, at avtalan við stóru alifyritøkuna er í stríð við aðalmálið hjá kokkalandsliðnum, sum sigur, at tey einans skulu brúka rávørur, sum eru framleiddar í samljóð við náttúruna og á burðardyggan hátt.


text:
Ummælið av Mýruborg
Eitt ummæli frá Beate Samuelsen:
Gysarin “Morð á Mýruborg” á Sandi
65 ára føðingardagurin hjá harragarðseigaranum William Mýruborg fer ikki rættiliga fram sum ætlað. Okkurt fær detektivarnar George Garrvilt og Alex Torden heilt upp í tað reyða feltið.
------
Tey munnu vera fá, sum ikki fegnast yvir at fáa eina innbjóðing til ein føðingardag.
Og tá hjúnini Irena og William Mýruborg fyrireika seg til at gera nógv burturúr degnum, nú ríkmaðurin William rundar tey 65 árini, verða øll segl sett til fyri at gestirnir skulu fáa eina uppliving, sum teir ongantíð gloyma.
Gestirnir eru glaðir og lagið er gott. Longu í somu løtu, tú sum gestur trínur inn um Mýruborgargátt, er støðið lagt við m.a. livandi violin- ella guitartónleiki – eisini undir borðhaldinum.
Stásiligi, elligamli harragarðurin, í hesum føri ungmannafelagshúsið Virkið á Sandi, er shinaður upp eftir øllum “kunstins” reglum. Nýmálaðir og pyntaðir veggir við gull-liljum, gullinnrammaðir málningar eftir kendum listafólkum, reyðir gólvleypararar, livandi ljós, ja, you name it. Har manglar einki.
Mýruborgarfólkini hava rættiliga spílað seg út. Húsfrúgvin Irena Mýruborg prálar dúgliga og vísir gestunum runt. Eisini dóttirin er boðsend heim til henda stóra dag. Hon, sum er eygnasteinur pápans og arvingur til stóra garðin, livir sum fyrsta floks stjørna uttanlands – sambært hennara egnu orðum.
Pimparí í tí fjalda
Men uttan trúgv tænastufólk ber ikki til at liva í eini glæstriborg, har hjúklað verður um gestirnar við pinnamati og vælkomstdrykki, áðrenn farið verður til borðs í stóru, veitsluskrýddu matarhøllini á Mýruborg saman við 30 serliga innbodnum gestum.
Far endiliga ikki skeivur. Vit eru í 1950-unum. Annar heimsbardagi er júst farin afturum. Javnstøða millum kvinnur og menn er um hetta mundið eitt ókent fyribrigdi.
Munur verður í so máta gjørdur á kvinnum og monnum í veitslum. Menn drekka sterkari løg enn kvinnur, sum í staðin í loyndum “skáps-pimpa” eitt sindur í tí vón, at eingin varnast hetta.
Tað leggur absolutt ongan dempara á eina veitslu sum hesa. Konufólkini sleppa ikki við, tá mannfólkini verða boðin til ein eyka aperitif, ein whisky-sjuss, í “harraverilsinum”, skrivstovu William Mýruborgs. Soleiðis var tað tá. Prátið gongur lívliga.
50'ara snið
Tú kennir teg veruliga sum føðingardagsgest á Mýruborg, har ungir tænararar nærum detta um síni egnu bein og gera sítt ítarsta, tá teir við hestaskógv-formaða borðið borðreiða við fleskasteik við øllum grønum, sum hartil hoyrir, og reyðum árgangsvíni afturvið.
Ymiskt er, hvønn kunnleika gestirnir hava til føðingardagsbarnið William Mýruborg. Millum gestirnr eru detektivarnir George Garrvilt og Alex Torden. Hví teir eru við, er óvist. Teir kenna sum so ikki so nógv til føðingardagsbarnið, men eftir sum teir allíkavæl eru staddir har í býnum og taka sær av løttum hetta kvøldið, hava teir tikið við innbjóðingini. Sum annar teirra upplýsti fyri ummælaranum, stendur ikki so væl til við tí fíggjarliga hjá harra Mýruborg, sum gestirnir annars hava lyndi at halda í hesum fína selskapi við gestum, har fleiri eru snollaðir upp í 50-ara pløggum og smyrsli. Onkur enntá við einum revi um hálsin og svørtum minkhatti.
Sum heitið á leikinum “Morð á Mýruborg” heilt týðuliga ber boð um, fer føðingadagurin ikki fram uttan eitt drama, sum fær detektivarnir George Garrvilt og Alex Torden heilt upp í tað reyða feltið.
Super leikkarmar
Allir gestir vera leiddir runt á Mýruborg í sambandi við uppkláringaarbeiði hjá detektivunum. Ikki er tað fyri sartar sálir at uppliva ta meiri døkku síðuna av tí, sum upprunliga sýntist so deiligt og at anda í tí bera “idyll”. Undir yvirflatunum sær alt munandi annarleiðis út.
“Morð á Mýruborg” man verða hin fyrsti leikurin av hesum slag her í landinum, har áskoðararnir sum gestir gerast rættiligir partar av leikinum, sum ungfólk í ungmannafelagnum Virkinum framføra. Saman við øðrum, m.a. leikstjóranum Sóley Danielsen, hava ungu fólkini skrivað leikin. Leikurin er skrivaður til teir karmar, sum húsið Virkið bókstavliga rúmar.
Fyri mongum árum síðani plagdu sandingar javnan at spæla sjónleik, men seinnu árini hevur einki tílíkt virksemi verið, uttan árliga føstuskemtið.
Á heysti 2013 var hugskotið at skriva og spæla sjónleik luftað fyri ungfólki á Sandi, sum høvdu hug at vera við, og var áhugin stórur.
Ikki uttan nervar
Nakað herfyri kom so leikstjórin Sóley Danielsen uppí leikin. Tað er MÁF, Meginfelag Áhugaleikara, sum stuðlar feløgum sum Virkið, so tað ber til at hava útbúnan leikstjóra. Hon hevur lagt teimum ungu leikarum lag á. Saman við henni hevur dúgliga verið vant í tveir mánaðir, líka til í gjárkvøldið, tá thrillarin “Morð á Mýruborg” fór av bakkastokki á Sandi.
Uttan ta stóru vælvild, leikararnir hava fingið frá fólki, m.a. Torgerð Suðuroy, hevði ikki borið til at sett “Morð á Mýruborg” upp í tí sniði, sum áskoðararar hava møguleika at uppliva saman við leikarunum, ið sjálvandi ikki vóru heilt uttan “nervar” til premieruna fríggjakvøldið.
Men tað skal nokk ganga, um gestirnir gera sítt til at spæla við sum gestir í føðingardagsveitsluni hjá William Mýruborg og heldur váttligu konu hansara Irenu í leikinum “Morð á Mýruborg”.
Har hendir mangt og hvat óhugnaligt, sum vit ikki skulu koma nærri inn á ummælinum.
Aftaná fyrsta leikin av hesum slag, kundi verði stuttligt, um ungir sandingar tóku táttin upp, einaferð um árið at fara á pallin við egnum, nýskrivaðum gysara-leiki og harvið vísa restini av landinum, at hetta ber væl til.
Um onkur ætlar sær at síggja leikin, ræður um at bera skjótt at. Hann verður bara spældur til og við 3. apríl.


text:
Má ásannað, seinasta veljarakanningin hjá Fynd, var heldur skuffandi. Onkur roynir at spinna at hetta er ein sigur fyri andstøðuna, serliga Javnaðarflokkin.
Sjálvur haldi eg at kanningin staðfesti, at alt er við tað sama í Føroyum. Eingin hugsjón, eingin stórvegis broyting, í nøkrum sum helst - status quo - verður varðveitt.
Alt tað sum, allarhelst ein minniluti í samfelagnum, hevur rópt um
- Gongdin móti tí minni samhaldsfasta samfelagnum við at skunda flatskattin ígjøgnum løgtingið uttan veruliga viðgerð ella kjak.
- Hækkingin av eftirlønarskattinum og forskatting av sama, ið kemur at verða ein dýrur smeitur um nøkur ár, tá hesir pengarnar fara at mangla í.
- Rokið um møguliga “óreglusemi” hjá landsstýrismannin í fíggjarmálum.
- Rokið um ein undirsjóvartunnil ella fleiri.
- Rokið um landsstýrismannin í vinnumálum.
- Hvussu nógv skuldi ikki trýstast fyri at fáa betir umstøður til sálarsjúk?
- Hvussu fiskirættindi verða latin ella ikki?
- Hvør verður biðin at kanna hvønn?
- Hvussu trupulleikin við manglandi tilflyting ikki verður viðgjørdur.
- Manglandi áseting fátækramark.
Fer eftir fer koma “stórmál”, sum á ein ella annan hátt vísa, at okkara fólkaræði ikki hevur tað so gott, men einki verður gjørt. Kanningin tykist siga, at soleiðis hava vit tað best.
Tað passar okkum fínt.
Nakrar fáar atkvøður flyta seg, 3-4 fólk vera sett á síðulinjuni næstu 4 árini av loyst av 3-4 sum máttu sita uttanfyri seinast og so koyrir alt víðari sum tað plagar.
Munur á politikkinum? Tja, kanska bara munur á hvør familja hevur meira at siga - politikkurin líkist alt ov nógv.
Tað einasta vit kunnu staðfesta er at tað verður nokk - business as usual.


text:
Veikastu bólkarnir eru success-kriterium fyri høvuðsstaðin
7. november 2016
Halfway house til fólk, sum skulu burtur úr rúsevnistrupulleikum
Sum nýtt valevni til Tórshavnar Býráð havi eg lagt til merkis, at mong hava tørv á at vísa á, hvussu væl tað gongst at arbeiða við asfalti og betongi.
Bygging, infrastrukturur o.a. hevur ivaleyst nakað at siga fyri nógv fólk. Men eingin eigur at taka feil av, at fremsta success-kriterium fyri høvuðsstaðin er, hvussu veikastu bólkarnir hava tað.
Um vit í okkara býi hava fólk, á samfelagsins botni, við óloystum trupulleikum, so kunnu vit ikki breggja okkum av, at okkara býur er ein success.
Tvørturímóti.
Ressoursir til tey veikastu
Brúk er fyri at flyta ressursir og pengar frá asfalti og betongi til at taka hond um tey veikastu.
Her í Tórshavn er stórur tørvur á einum bústaðartilboði til fólk, sum hava ella hava havt rúsevnistrupuleikar. Mangan eru tey fjald úr sjónarhorninum hjá vanligum borgarum, men nógv av hesum fólkum búgva undir lítið virðiligum umstøðum.
Tilboðini í dag nøkta ikki tørvin, sum er. Fleiri búðtilboð skulu fáast til vega til hendan útsetta bólk av havnarborgarum.
Halfway House
Ein annar møguleiki er eitt "trin tvey" ella “Halfway House”, til teirra, sum eru komin seg eftir viðgerð.
Hesi hava stóran tørv á góðum bústaðarmøguleikum. Fleiri av teimum hava einki netverk, tá ið tey eftir viðgerð skulu byrja av nýggjum. Tí er tað av stórum týdningi at bústaðartilboðið er har til teirra.
Uttan bústað er skjótt at falla niður í aftur misbrúk, so her er ein uppgáva fyri býráðpolitikarar, ið eisini skulu hava fokus á at hjálpa hesum borgarum okkara við avbjóðingum í tíðini, har ið veikastu medmenniskjuni skulu út aftur í lívið til eina rúsfría tilveru.
Hesum vil eg arbeiða fyri, um eg fái møguleika at ávirka í Tórshavnar Býráð.
Gott val!
Maria Rubeksen
valevni Sambandsfloksins til býráðsvalið í Tórshavnar kommunu
RN
Aftur